Bila kelainan yang dimilikinye ntu masih ringan, maka kemungkinan masih bisa buang air kecil di tempat umum meskipun timbul rasa kagak nyaman. Tapi bila sangat parah, tentu bakalannye benar-benar mengubah, dan membatasi aktivitas, dan kehidupannye. Pada dasarnye shy bladder syndrome ntu adalah suatu gangguan kecemasan. Karena adanye kecemasan yang terus menerus ditambah dengan rasa malu, maka seseorang akan mengecangkan otot sfingter urin yang akan menjaga ketat agar urin kagak keluar. Keharusan bagi otot sfingter untuk menekan ntu dilakukannye di bawah alam sadar, dan bukan suatu pilihan. Hingga kini belum dapat diketahui dengan pasti ape penyebabnye dari shy bladder syndrome. Laki-laki, dan perempuan diketahui memiliki jumlah yang sama dalam hal gangguan ntu.


Kalo kite liat tuh di youtube makanan orang sekarang tuh aneh-aneh banget ya. Segala ikan busuk lah di makan, kok doyan ya aye mah jijik. Aye liat tuh ikan difermentasiin ama nasi trus dibiarin berhari-hari. Emang sih ikannye tuh dicuci bersih, trus diguret kecil-kecil. Abis itu siapim toples buat nyimpen ikannye. Ikan nyang udeh bersih nanti dikasih nasi trus disimpen ampe berhari-hari. Tutupnye juga kudu rapet jadi biar fermentasinye berhasil. Abis itu pas di udeh didiemin bisa langsung di makan pake nasi,  et dah aye ngebanyanginnye juga geli apalagi disuruh makan. Tapi bisa juga digoreng dulu biar rasanye tuh makin enak.


Elu pernah ke bagian daging – ikan, ayam, sapi, kambing, dan laennye – di supermarket? Terus elu ngerasa jijik karena nyium baunye amis kagak? Nah aye pernah ikut enyak aye belanja ke supermarket dan ke tempat dagingnye. Jadi awalnye kite beli jajanan dan kebutuhan laennye, abis entu baru deh kite pindah ke daging. Kite pun sampe di bagian freezer-freezer daging. Tapi tiba-tiba aje aye mual mau muntah karena nyium bau amis. Aye pun langsung jijik karena nyium entu bau amis. Akhirnye aye cabut dari entu bagian daging saking jijiknye karena nyium bau amis. Padahal mah sebenernye di supermarket bau amisnye kagak separah di pasar tradisional dan pastinye bersih.


Taon 2022, Alsa liburan di negara, tepatnye di kota tempat tinggal idolanye. Nah pas udeh beberape hari liburan di entu tempat, akhirnye besok Alsa kudu pulang ke negara asalnye. Pagi ini, akhirnye Alsa mutusin buat jajan ke mini market yang ada di depan apartemennye. Alsa pun jalan kaki ke mini market entu. Alsa lagi mikir mau beli jajanan ape aje buat oleh-oleh. Nah pas mau buka pintu mini market, ternyata ada cowok yang mau keluar dari entu market. Entu cowok buka pintu dan nahan pintunye biar tetep terbuka buat Alsa. Alsa pun berterima kasih ke entu cowok sambil ngeliat ke arah mukanye. Karena pake masker, Alsa cuma bisa liat entu cowok senyum dari matanye. Nah pas entu Alsa langsung sadar kalo entu mata mirip salah satu anggota grup idolanye. Alsa pun nanya ke entu cowok. Dan ternyata bener aje entu cowok adalah salah satu anggota grup idolanye Alsa. Alsa langsung seneng bener karena bisa ketemu idolanye secara kebetulan.


Jenis-jenis bau di dunie enih emang banyak bangat. Asalnye juge bise dari mane aje. Ade bau nyang sumbernye dari tempat nyang gede, terus didemenin banyak orang, nya ntu bau amis nyang asalnye dari lautan. Laut emang cakep bener diliat dari mane juge, cuman enih tempat pasti ngeluarin bau nyang khas dan nyerempet ke bau amis. Walopun ikan-ikan isinye kagak keliatan, tapi bau amis khas laut enih ude kecium dari sekeliling pantainye. Kalo ude begini, orang nyang jijik ame bau amis bise-bise ngalamin mabok laut ato muntah gegara laut, kalo enih pekara baunye. Ude gitu, baunye nyang nyebar ke mane-mane enih bikin orang jijikan ame bau amis, kudu bangat ngadepin ame tebiasa same baunye, soalnye ngumpet di mane juge, ntu bau bakal tetep kecium.


Kalu êluh ngêmilikin bocah nyang masing kêcit atau hèwan piaraan, muntahan bisa ngêjadi hal nyang bakal sêring êluh adêpin. Mêski jêmbêr, aroma muntah puguh bakal kêrasa ngêganggu kalu dibagènin, apahlagi kalu bocah atau hèwan piaraan êluh muntah di sopa. Bêrikut ênih cara ngilangin aroma muntahan dêngan ngêgunain cuka. Jat asêm nyang têrdapêt dalêm cuka bisa nètralisasi aroma muntah ama aroma laènnyah. Campurin cuka, aèr, ama bêbêrapah tètès caèran pêncuci piring bêrbahan dasar jêruk nipis di dalêm mangkok. Sêlanjutnyah, cêmplungin topo rêsik kê dalêm caèran onoh, lalu pêrês ampè ora kêbangêtan basah. Gosok kaèn pada bêkas noda muntah nyang ada di sopa. Kêmudian tunggu ampè kêring atau gunain pêngêring rambut dêngan pêngaturan rêndah buat ngêgancangin prosès pêngêringan. Kalu aroma muntah masing kêcium, ulangin tahap tadi ampè aromanyah ilang.


Eky entu mahasiswa semester 5. Menurut Eky, kuliahnye entu bener-bener padet. Kagak cuma susah pelajarannye aje, entu jurusan sering bener ade kuis dan ujian. Tugas pun segambreng. Apelagi tugas kelompok. Nah karena ade banyak tugas kelompok, sering bener Eky dan temen-temennye yang laen baru pulang ke rumah pas udeh malem bener. Waktu entu Eky dan keempat rekan kuliahnye ngerjain tugas di kampusnye sampe jam 10 malem. Mereka ngerjaijnye di koridor. Karena kalo di ruangan-ruangan laen udeh ditutup. Terus akhirnye mereka pun pamit pulang ke penjaganye. Nah rumahnye Eky entu jauh bener. Die baru nyaris sampe rumah jam 11 lewat. Tapi sayangnye, die keburu ditodong para preman yang ade di jalan pintasnye Eky. Eky pun ketakutan karena ditodong senjata.


Lagi kegirohan ame ikan, terus kepengen masak ikan? Kudu bangat siap-siap ame nyang namenye amis ikan. Apelagi, kalo ikan nyang dibelinye ude kagak seger. Entu amisnye jadi beda, makin kagak enak baunye. Nyang jijikan, keknye kudu siap-siap nahan mual pas lagi bersiinnye. Ngebelek ikan berarti ngeluarin jeroannye, nyang artinye, bau amisnye bakal makin menjadi-jadi! Jeroan ikan emang bukan maen baunye. Makanye, kalo jijik ame bau amis enih, disaranin bangat kudu make masker dobel nyang ude disemprot wewangian biar kagak makin mual. Rase jijik kalo nyium bau amis enih sebenernye umum tejadi ame siape aje, terutame nyang rumenye kagak deket ame peraeran, kek laut, sungae, ato danao. Ntu bau amis ikan jadi hal nyang asing dan belon tentu bise diterime bae ame idung dan badannye.


Waktu sekolah pernah dateng ke rumah temen buat ngelongokin jia yang lagi sakit. Waktu itu berangkat dari sekolah bareng-bareng ama temen ramean. Pas udah deket daerah rumah temen, ngeliat angkot yang di depan angkot yang kita naikin itu jalannya empel-empel banget. Sama banyak mobil ama motor yang laen akhirnya ngeduluin angkot itu. Angkot yang itu juga emang udah kasih tanda lampu sen kanan kiri. Giliran pas angkot yang kita naikin itu ngelewatin, sopir langsung nanya sopir angkot itu, ngapa jalannya lama banget? Emang ada apaan? Eh, sopir angkot itu jawab, katanya remnya lagi blong. Pas ngedenger kayak gitu, kan, jadi inget yang di berita-berita. Ngeri juga litany, kuatir ngapa-ngapa.


Bagi sebagian orang, terutama anak kecil, jarum suntik adalah hal yang mengerikan. Namun, orang dewasa juga ada yang takut dengan jarum suntik. Rasa sakit menusuk kulit dari tajamnye ntu jarum juga bakal membuat beberapa orang bergidik ngeri bila membayangkannye. Menurut Joni Pagenkemper, kepala penanganan penyakit diabetes di Nebraska Medicine, ada 22% orang di dunia yang takut dengan suntikan alias jarum suntik. Padahal, ada beberape kondisi yang mengharuskannye seseorang ntu untuk disuntik oleh dokter, misalnye aje suntik untuk pemberian vaksin, atau bahkan suntik insulin sendiri di rumah untuk orang diabetes. Orang yang takut dengan suntikan, sering juga disebut sebagai fobia jarum suntik. Padahal keduanye ntu adalah kondisi yang berbeda. Fobia jarum suntik berbeda dengan ketakutan pada jarum suntik biasa. Fobia jarum suntik, atau disebut juga trypanophobia adalah kondisi ketika seseorang mau disuntik, die bakal mengeluarkan reaksi, seperti mengalami tekanan darah tinggi, dan denyut jantung yang meningkat. Ini bahkan bisa terjadi sehari sebelum, atau beberape jam sebelum disuntik. Parahnye, orang yang fobia jarum suntik bisa aje sampai pingsan saat akan disuntik.


Aye dan keempat temen-temennye aye lagi pergi ke suatu tempat wahana hiburan. Nah pas entu kite lagi ningkring-ningkring sambil nyari wahana selanjutnye yang mau kite naekin. Nah mereka ningkring-ningkring sambil ngegares badogan ringan yang mereka beli. Eh pas lagi udeh sampe di deket salah satu wahana, aye ngeliat ade muntahan dan nyaris aje diinjek sama temen aye! Entu muntahan warnanye kuning dan bertekstur gitu. IDIH! Bener-bener kaget dan jijik banget aye serta keempat temennye aye pas liat entu muntahan di tengah jalan tempat lalu lalangnye orang. Aye bener-bener jijik dan ampir mau muntah juga saking jijiknye liat entu muntah deh.


Zaman sekarang tuh undian udeh macem-macem, awalnye undian pada bener tuh trus jelas juga. Lama-lama kok undian tuh sering masuk lewat sms, trus nomor nyang digunain juga nomor pribadi. Pokoknye kite kudu ati-ati ama nomor kaga dikenal dah. Kalo ada juga kirim-kirim link juga jangan asal pencet aja. Takutnye kan kite gatau ape nyang ada di dalem link itu. Sekarang mah ape aja bisa kelacak. Nomor telepon pribadi aje bisa kite lacak pake applikasi. Sekarang mah kudu tuh nyang namanye perketat waspada. Soalnye lalo kaga kaya gitu nanti kite nyang dimanfaatin doang. Kalo rugi kan siape juga nyangau tanggung jawab kalo ga diri sendiri.


Waktu itu aye pernah ikut undian nyang hadiahnye maenan tuh, aye sempet kaga berharap karna aye tuh kaga pernah menang kalo lagi coba undian. Nah aye iseng ikut-ikutan temen buat ikutin undiannye. Dikasih tuh nomor undiannye, nanti nomor nyang keluar tuh bakalan dipanggil karna itu pemenangnye. Hadiah nyang disiapin tuh ada 3, buat juara 1 ada tipi, juara 2 ada kipas angin, juara 3 nye ada magic com. Dalem hati nih udeh ngucap, dapet kipas angin juga kaga ngapa, lumanyan kan buat di ruang tipi suka kegerahan. Kebeneran tuh di umuminnye dari juara 3, nah pas disebut aye kaga dilanggil. Lanjut ngumumin buat juara nyang kedua, dari rumah kaga ada firasat ape-ape eh taunye nomor aye nyang dipanggil.


Orang nyang lebih milih idup sendiri bukan kaga ade alesan, ade juga orang nyang kaga mao nikah gara-gara fobia nyang namanye Gamophobia. Gamophobia itu ketakutan nyang berlebihan untuk jalin komitmen trus nikah. Fobia ini tuh ade sababnye, sababnye muncul karna trauma karna pernah gagal ato liat orang tua cere tapi kaga bae-bae caranye. Orang nyang punya Gamophobia nyangkanye kalo nikah bakal bikin masalah baru, trus hidupnye jadi masalah rumit nyang kaga kelar-kelar. Ketakutan orang Gamophobia bukan takut nyang biasa aja, janga waktunye tuh panjang trus dampaknye langsung kena si penderitanye, ketakutan ini tuh bisa ampe 6 bulan lamanye. Teryate milih hiduo sendiri buka karna kemauan aje, tapi emang dia punya fobia nyang mestinye disembuhin.


Buat orang nyang emang ngerasa dirinye suka kesel tanpa sebab, sering mutung, ya mending jangan diturutin. Kalo sipat begitu terus dipelihara, orang juga mao deket males. Udah kesel duluan, dikit-dikit jadi sasaran marah. Lagian pan marah-marah kaga jelas begitu kaga bae tuh buat kesehatan. Banyak ruginye tuh marah-marah kaga jelas. Kite juga harus sadar kalo sipat begitu tuh mesti diatasin ama diri sendiri dulu. Abis itu minta bantuan orang kek buat negor kalo diri sendiri tuh udah marah-marah kaga jelas. Mending kalo emang hati kaga enak, trus bawaanye kesel mulu mending istighfar dah dalem hati trus tambah ama ibadah. Kali aja perasaan itu tuh muncul karna hasutan setan kan.


Ketakutan pada hantu adalah hal yang paling sering terjadi pada manusia. Padahal belum bisa dijelaskannye secara ilmiah mengenai keberadaan hantu. Bejibun orang yang telah menafsirkan asal muasal dari hantu. Selain ntu, bejibun juga cerita-cerita mistis yang beredar di kalangan masyarakat. Hal tersebutlah yang sebenernye membuat seseorang semakin takut dengan hantu karena udeh berimajinasi tentang mereka. Membaca doa adalah cara utama ketika kite merasa takut dengan hantu. Kalian harus segera berdoa ketika melihat hantu muncul di depan kalian. Kalian dapat mengucapkan doa menurut agama kalian masing-masing untuk mengusir roh, atau hantu. Karena kekuatan doa berarti campur tangan Tuhan. Tuhan tentu akan memberikannye ntu pertolongan bagi umatnye yang sedang kesulitan. Kite harus percaya bahwa kekuatan Tuhan lebih besar dari kekuatan hantu. Jangan khawatir, Tuhan akan menjagamu.


Kite ntu kagak bisa menyangkal jika guru melihat sendiri kite ntu membaca catatan saat mengikuti ujian. Akan tetapi, kite ntu bisa menolak tuduhan ape bila guru hanya menduga bahwa kite ntu menyontek. Jika kite ntu terbukti beberape kali menyontek, akibatnye sangat buruk, misalnye bantuan keuangan dihentikan, terkena skors, dikeluarkan dari sekolah, dan lain-lain. Kite ntu bisa meyakinkan guru bahwa kite kagak bersalah, kecuali tertangkap basah. Siapkan rencana untuk menyangkal jika kite ntu kagak tahu bukti yang akan guru ajukan. Bisa jadi, die hanya menduga karena kagak melihat sendiri kite ntu menyontek dalam ujian. Jika kite ntu yakin bisa membela diri, lakukan aje, tetapi kite harus pura-pura terkejut saat dituduh menyontek. Bayangkan betapa kagetnye kite ntu ketika dituduh menyontek, padahal kite udeh belajar dengan tekun, lalu mengikuti ujian atau menyusun makalah tanpa menyontek. Ekspresikan perasaan tersebut secara spontan.


Rumah yang nyaman merupakan kedemenannye setiap orang. Ngedekor rumah biasanye hobinye cewe tapi ada juga lelaki yang pade demen ngehias rumahnye. Saat ini ngedekor rumah ala ala atau biasa orang sebutnye estetik, biar instagramable menjadi hobi baru orang-orang baik yang orangtua atau bahkan anak-anak remaja. Bejibun orang pade demen ngehias rumahnye sampe hal-hal yang kecil aje di cari ornamennye dibikin yang lucu. Saat ini makanye bejibun orang pade bisnis jualan perabot rumah tangga ya estetik, karena melihat pasar perabot cukup bejibun dimintai, ada yang jual murah banget sampe yang mahal banget semuanye tergantung kualitas dan bentukan ntu barangnye. Salah satu penjual barang-barang homedecor di media sosial Instagram ngadain give away buat para pengikutnye. Ntu akun penjual homedecor udeh bejibun yang mengikutinye, karena barang yang dijual emang bagus-bagus dan beragam jadi semuanye orang pade demen, dan dijadiin gacoan untuk orang yang pade demen ngedekor. Nah karena waktu ntu ntu akun ngadain undian yaudah dah tuh ikutan, Alhamdulillaah menang yekan rasanye girang banget dah aye rasanye.


Waktu bujang emang waktunya buat banyak nyoba. Waktu bujang orang banyak ngelakuin apaan aja yang pengen dicobain kagak mau ngeroin itu bener apa kagak. Dimulai dari waktu SMP, bujang ini mau coba banyak banget hal. Soalnya, udah keluar dari dunia masa kecit. Sayangnya, di umur-umur segini bujang juga belom tapi idep-idep banget. Belom tapi ngenalin mana yang bener mana yang kagak. Udah begitu, di umur segini mulai kagak mau ngeroin nasehat emak babanya. Ngerjain apaan aja yang jadi kedemenan, belom ada rasa ngeri ama akibat yang bakal didapet ke depannya. Ampe pas udah gede ngerasa nyesel ngapa pernah ngelakuin kerjaan yang kagak banyak gunanya, gara-gara nurutin napsu.


Gegara maraknye kasus perundungan, ade baenye kite naro peratian ke sekitar. Kagak perlu jaoh-jaoh, coba dari abang, mpok, ato adeknye dulu. Korban perundungan bakal ngasi "sinyal" nyang kureng lebi same, walopun aslinye mereka mungkin kagak niat nunjukin ntu. Cuman, tande-tande orang kalo ude kena perundungan bise diliat dari adenye luka-luka di badan die, nyang biasanye kagak mao ato kagak bise die jelasin asal lukanye dari mane. Terus, barang-barangnye demen bangat ilang, dari nyang penting ampe nyang kagak penting, ato kalo kagak ilang, minimal bangat barangnye banyak nyang rusak. Udeh gitu, pola makannye berubah, biasanye makin jarang ato kagak napsu makan. Bise juge muncul perilaku nyang kagak biase, misalnye ngelamun bae, gampang kaget ato takutnye.


Dunia maya pêrnah dihèbohin ama pidio bêbêrapah orang sèwot karna diminta putêr balik ama pêtugas. Bêbêrapah orang onoh bahkan têtêp ngêluapin kêsèwotannyah mêski kamèra nyorot aksi mêrèka. Luapan kêsèwotan ênih mênurut Psikolog UGM Diana Setiyawati têrjadi karna wayah ênih mêrèka lagi bêrada pada pasè kêkêcèwaan. Adanyah pêmbatêsan mobilitas têrmasup larangan mudik ama pênyêkatan di saban pêrbatêsan wilayah ngêjadiin ruang gêrak manusia sêbagè makhluk sosial buat kêhubung sêcara langsung mangkin têrbatês, apahlagi larangan mudik ênih dibêrlakuin sêlama dua taun bêturut-turut, padahal banyak masarakat punya kêpèngènan nyang rosa buat kêtêmu kêluarga dêngan cara mudik. Kondisi ênih bisa dipahamn kalu ngêja masarakat sèwot karna ênih nyakitin bagi mêrèka. Psikologis masarakat udah lêlah têradêp pandêmi dan hasrat buat kêhubung ngêjadi amat gêdé.


Pas di kelas, belom tapi bisa cara ngucap basa Inggris yang bener. Pas lagi ada tugas, disuruh presentasi, sempet salah ngucap satu kata. Kudu dibaca begini, malah ngucapnya begitu. Guru yang ngeliatin nyengir aja. Abis itu, jia bilangin cara ngucapnya yang bener pegimana. Temen-temen yang ngeliatin presentasi di kelas juga langsung pada ngetawain. Malu banget rasanya ketauan belom bisa ngomong basa Inggris. Bagusnya, temen yang pada ketawa cekakan lantaran lucu aja katanya. Abis itu, langsung pada ngibur lagi. Jia pada bilang, kagak ngapa-ngapa. Wajar banget kalo belom tau jadinya salah begitu. Awalnya malu, pas dikata begitu langsung jadi tenangan. Jadi buat belajar juga.


Ketika kita panik dalam menghadapi kondisi bencana alama ntu, maka disadari, atau kagak pikiran kite akan kacau, dan logika kite kagak bakal fokus pada aspek penyelamatan diri dalam waktu-waktu yang krusial. Hal tersebut tentu bakal merusak seluruh pengetahuan terhadap kesiap siagaan. Alih-alih menyelamatkan diri justru kite dapat meperburuk keadaan. Pada dasaranye manusia di anugerahi insting unuk menyelamatkan diri dari sebuah kondisi kegawat daruratan. Contohnye seperti ketika tangan kite terpapar panas maka otomatis tangan kite bakal menjauh dari sumber panas. Namun, insting tersebut jika kagak diiringi ketenangan dalam pengelolaan kegawat daruratan justru dapat membahayakan. Coba kite bayangkan suatu hari kite sedang menghidupkan lilin, karena terjadi pemadaman listrik. Karena abai, kite ternyata lilin membakar bahan gordyn yang berada di dekatnye, api lalu membesar, dan kite bakal panik melihat keadaan tersebut.


Tetangga nyan namanye Yuni lagi ditimpa musibah, lakinye kena PHK karna efek pandemi. Mana die ama suami lagi repot-repotnye banget lagi, anak dua biji masih pada kecil trus si Yuni kayanya udeh nyerah ama keadaan. Sebagai temen kecil aye bantu si Yuni, aye kasih saran buat si Yuni buka usaha dari uang pesangon lakinye. Eh bener aje, die setuju dan minta ajarin cara-caranye karna sebelumnye pan aye udeh duluan buat nekunin bisnis ini. Bisnis Laundry sekarang udeh gampang, kite tinggal cari siapin duit nyang trus cari dah tuh orang nyang jual paket lengkap buka usaha laundry. Buat kurang-kurangnye sekarang toko oren udeh jual banyak kebutuhan laundry dah jadi kaga perlu takut repot.


Pengalaman nyang paling sedih itu menurut aye perpisahan. Momen itu tuh nyang aye rasain ketika abis akad aye udeh harus tinggal ama suami, biasanye tiap hari bisa tuh ketemu kedua orang tua tiap hari, tapi sekarang mesti nungguin waktu senggang. Kadang aye suka mikir, dulu ngapa aye kaga denger kata banget kalo disuruh diem-diem di rumah, tiap abis kuliah ama kerja pasti maunya maen kalo ga jalan-jalan. Belom berasa emang ye kalo belom berpisah tuh, tiap malem tuh rasanye berat banget sepi sendiri kalo nungguin laki pulang. Biasanye pan aye nyang telat pulang trus Nyak udeh di depan pintu nungguin aye.


Pengalaman ini dimulai ketika saya tiba-tiba mulai pikun gimana caranya transit untuk sampai ke St. Pasar Senen. Gini, biasanya saya berangkat dari rumah sekitar pukul 10.00 siang. Kalo bapak kerja, terpaksa saya harus pesan gojek. Tapi, umi biasanya parnoan, gamau kalo ga sama orang yang gak dikenal. Ujung-ujungnya diusahain dulu cari tetangga yang lagi nganggur. Akhirnya dianter tetangga deh. Begitulah umiku. Mungkin bisa jadi umimu juga. Tiba di St. Bogor saya langsung membeli tiket menuju St. Pasar Senen. Saya biasanya transit kalo mau cepat. Pertama, di St. Bogor pilih kereta mana saja yang kosong. Insya Allah mereka pasti melewati St. Manggarai. Kalo ragu biasanya saya akan tanya satpam mana kereta yang ke Manggarai. Ketika tiba di St. Manggarai, saya harus naik kereta ke arah Bekasi kemudian turun di St. Jatinegara. Tak sampai 10 menit kita bakal tiba di St. Jatinegara. Nah, dari St. Jatinegara, saya harus naik kereta yang ke St. Pasar Senen. Ini dia, kesalahan saya bermula disini. Ketika di St. Jatinegara, saya malah naik kereta yang ke Bekasi, bukan ke arah Pasar Senen. Harusnya kereta ke Bekasi saya ambil ketika di Manggarai supaya bisa ke Jatinegara.


Buat ngatasin ketakutan, selaen ngandelin pisik biar tenang ame rileks, kudu juge ngitung mental, psikologis, ato pikiran biar kagak operthingking bae, terus jadinye malah ngaruh negatip ke pisik. Orang nyang takut suntikan, kudu bangat bise nyugestiin dirinye sendiri, ato kalo kagak sanggup, panggil bantuan nyang propesional. Sugestinye, kudu yakin kalo jarum suntik kagak sesakit ntu pas ditojos ke kulit. Rase sakit nyang dirasain kagak bakal ade ape-apenye dibanding rase sakit nyang udeh ente takutin dari awal. Soalnye, banyak bangat juge nyang udeh ngasi testimoni kalo disuntik ntu emang sakitnye kek digigit semut doang, walopun semutnye semut rangrang. Cuman, pikirin juge kalo manpaat ame dampak setelah disuntik enih jaoh lebi gede dibanding sakit ato takutnye kite.


Zaman aye SMP kan aye kalo sore tuh les di deket rumah. Cuma jarak tempat les dari rumah ke tempat les lumanyan jauh, kudu naek kendaraan umum dulu baru bisa nyampe tempat les. Waktu sore aye berangkat kaya biasa, kaga ada kepikiran macem-macem juga kalo bakal kena hal nyang sial atau semacemnye. Kebeneran di angkot tuh cuma ada 3 orang nyang naek, semuanye tuh perempuan. Pas mao nyampe tempat les ada anak punk nyang naek angkot buat ngamen kan, die nyanyi juga udeh ngelantur kaya abis mabok. Selese die nyanyi kaga ada nyang bagi duit, eh die mencak-mencak trus bawa silet. Untungnye diusir ama tukang angkot abis itu baru turun die.


Masalah serobot nyerobot antrian tuh emang kaga ada abisnye. Soalnye belom ada aturan nyang tepat ama mendukung tuh. Apalagi dulu pas mao naek kereta, mana mau pada ngantri buat masuknye, nyang ada semua pada ngotot buat masuk ke dalem kereta. Walaupun kaga muat, tetep aja tuh dipaksain. Kalo udeh kaya gitu aye selalu ngalah, karna kaga mao nyakitin diri sendiri buat desek-desekan. Padahal kann ya kalo kite nurut aturan kite semua pada nerima manfaatnye. Lebih teratur juga, kirangnye cuma kaga mal buat nunggu. Padahal, semua nyang di pake itu fasilitas umum. Masa kaga mao nunggu dah, ya hasilnye pan bisa diliat sendiri, udeh kacau tuh kaga jelas aturannye.


Ketentuan SNMPTN dari taun aye 2016 ampe sekarang tahun 2023 udeh banyak berubahnye. Taun 2023 nilai semua pelajaran bakal masup penilaian, kalo jaman aye cuma pelajaran tertentu nyang dinilai, pada tahun 2023 seleksinye berdasakan prestasi juga trus semua mata pelajaran jadi penting. Penilainye jadi bersarkan 2 komponen, yaitu 50% penilaian diitung berdasarkan nilai rata-rata rapor semua mata pelajaran, 50 % lagi diitung dari 2 nilai rapot pendukung dari prgram studi nyang dituju, portofolio, ama prestasi. Ketentuan penilaian nyang berubah bikin peraturan juga berubah. Penilaian pan sekarang diliat dari semua mata pelajaran, nah sekarang boleh daftar tuh lintas jurusan. Lebih jelasnye, kalo kite pas sma jurusannye ips tapi ada beberapa mata pelajaran nyang menonjol tapi harus dari jurusan ipa nah itu sekarang boleh tuh. Ketentuan nyang berubah juga ada untung ama ruginye, jadi kite mesti tingkatin belajar lagi dah ya.


Aye entu biasa ngeliat toilet yang bersih. Walaupun toilet di rumah aye biasa aje, tapi bersih. Pun toilet di kampus aye, bersih bener. Nah tapi pas entu, aye lagi kemping dan kepengen buang aer kecil di tempat aye kemping entu. Terus akhirnye aye ke toilet. Nah pas nyampe toiletnye, aye langsung agak jijik karena ade banyak bercak-bercak item di beberape tempat, misalnye kayak di gayungnye, ember, WC-nye, dinding, dan latainye entu toilet. Intinye jorok bener deh entu toilet bikin aye jijik. Tapi karena udaranye dingin, aye kudu nahan kejijikannye aye buat terus-terusan make entu toilet jorok. Kalo masih bisa ditahan pun, aye tahan, daripada aye kudu nahan kejijikannye aye buat make entu toilet jorok.


Babehnye Tia entu kagak bertanggung jawab sama keluarganye. Rumah kagak ade, kerjaan asal-asalan, biaya sehari-harinye ngutang, dan walaupun kagak ade duit, die hobi bagi-bagiin duit ke selingkuhannye. Di rumah pun, babehnye Tia kagak pernah bantuin urusan rumah tangga. Boro-boro bantuin, die malah nyuru terus menerus enyak dan Tia. Tia bener-bener kesel sama tingkah babehnye. Apelagi nih ye, udeh kagak bisa bantu, setidaknye mah kagak nambahin kerjaan, die malah bikin makin repot. Tiap Tiap protes ke babehnye dan diomelin, enyaknye selalu belain babehnye. Tia udeh bener-bener muak. Akhirnye pas udeh dewasa dan tabungannye udeh cukup, Tia pun pergi. Entu bener-bener penyesalan terdalem enyaknye.


Aktipitas pêrundungan pèrbal têrnyata lêbih bahaya kêtimbang jênis laènnyah. Soalnyah hal onoh punya èpèk gêdé bagi kêidupan sêsêorang. Salah atu bêntuk pêrundungan pèrbal adalah dêngan ngêgganti nama sêsêorang dêngan nama julukan atau disêbut name calling. Misalnyah, si Kuntèt, si Tompèl, si Itêm, ama laènnyah. Hal ênih ora bisa didiêmin ama pêrlu gêrakan aktip dari masarakat, têrmasup juga bocah muda buat ngêjadi bagian sêbuah pêrobahan kê arah nyang lêbih baèk. Buat nyadarin masarakat Indonèsia ngêrayain kêindahan makna dari sêbuah nama dan bêrênti manggil nama julukan, pihak Coca-Cola  ngêgandeng komunitas antipêrundungan 'sudahDong' buat ngêluncurin kampanyê "Rayakan Namamu". Liwat kampanyê onoh, kita bisa ngingêtin sêsama buat ngêlawan praktik pêmbêrian nama julukan nyang sêring tanpa disadarin juga ngêjadi bagian dari bêntuk pêrundungan pèrbal.


Kasus ketiga ada lagi tuh aye hampir ditipu tapi untungnye kaga jadi. Jadi tuh ceritanye gini, pas aye lagi cek whats app, aye di chat ama shopee. Awalnye emang aye nyang salah karna gegabah ikutin apa nyang dia suruh, karna katanye dia pengen ngasih voucher gratis ongkir karna udeh sering belanja. Nah, pas liat langkah-langkahnye kok die minta nomor verifikasi buat masuk akun shopee aye, awalnye tuh aye kasih karna dia ngasih link gitu. Eh pas om aye liat, buru-buru dah aye ganti passwordnya trus bikin pengaduan ke shopee, akhirnya akun aye berhasil di amanin. Kalo kaga mah gatau deh dia pake buat apaan tuh shopee, trus karna datanye data kite, nanti kite tuh nyang bayar.


Setiap hari rasanye aye udeh terbiasa dengan panggilan yang orang lain sematkan kepadaku. "Hey si keriting!" "Hey mie instan!" "Hey monyet!" "Hey kutu!" Dan hey hey yang lain. Meskipun sebenernye aye jengkel tapi ah sudahlah biarkan mereka melakukan ape yang mereka suka. Sejujurnye aye sangat sakit hati mengapa mereka begitu teganye berkata seperti itu, tidakkah mereka berpikir ada hati yang telah mereka sakiti? Tidakkah mereka berpikir bagaimane malunye aku ketika dihina dengan perkataan seperti ntu? Sungguh guyonan mereka sangatlah kagak lucu. Sering sekali aku bersedih ketika mengingat perkataan mereka yang begitu kejam, sempat berpikir kapankah mereka akan berhenti menghinaku, kapan mereka akan menghargai aku sebagai teman mereka tanpa menghina. Jujur, terkadang aku sangat tertekan, minder, dan takut untuk berangkat ke sekolah. Secara kagak langsung perkataan mereka membuat kondisi psikologisku benar-benar terganggu. Aku sering  merasa membenci diriku sendiri, melukai diri sendiri, depresi, dan lain sebagainye. Namun, baiknye aku selalu menjaga sikapku terhadap teman-temanku. Aku benar-benar menjaga lisan ku agar mereka tidak tersinggung dengan perkataanku.


Bau badan kagak sedep tentu bisa mengganggu aktivitas, bahkan hubungan sosial. Hal ntu tentu membuat kite malu, dan kagak percaya diri. Untuk mengatasinye ntu, ada seabrek-abrek cara agar badan menjadi wangi sepanjang hari. Bau badan ntu bisa terjadi pada siape aje, dan kapan aje. Ntu terjadi akibat keringat berlebih yang bercampur dengan bakteri, dan kotoran di tubuh. Umumnye, menjaga kebersihan, dan merawat tubuh bisa membantu mengatasi, dan mencegah timbulnye bau badan. Berikut ntu beberape cara agar badan wangi sepanjang hari yang bisa kite lakukan, ya ntu mandi dengan bersih secara rutin. Sebab, kebersihan tubuh sangat berkontribusi terhadap aroma tubuh seseorang.


Sebage orangtua ama orang biasa, kita kagak bisa selalu jaga amarah, apalagi kalo bocah emang ngedadak bikin kita kesel. Kalo kita udah telanjur ngomelin anak, terus kita kuatir si bocah jadi trauma, kita kudu adepin bocah yang trauma. Ada cara-cara biar orangtua bisa ngadepin bocah yang trauma gara-gara sering kita omelin. Pertama, jadi orangtua ama orang gede, kita pasti engeh kalo ngomelin apalagi ampe ngebentak bisa nyakitin orang laen. Anak juga ngerasain yang sama kalo diomelin dibentak gitu. Jadi, kita kudu minta maaf ama bocah. Abis itu kita jelasin ngapa kita kesel ampe ngomelin jia kayak gitu. Kedua, kalo udah sama-sama tenang, kita tanyain gimana ati dia pas diomelin tadi. Terus, kasih dia kesempetan buat berunding. Jadinya, orangtua ama bocah kagak mendem kelamaan rasa gedeknya. Ketiga, kasih bocah waktu buat sendirian nenangin diri pas lagi begaul. Anak yang diomelin ini biasanya jadi minderan, takut begaul. Kita kasih jeda dia biar tenang. Abis itu, kita dampingin jia buat maen lagi ama temen-temennya.


Sebelomnya kita pernah ngomongin kucing yang muntah. Sekarang, masih soal kucing, cuman kita bakal ngomongin yang laennya. Kucing ini kadang lucu, kadang nyenengin, kadang juga bikin gedeg. Kalo jia udah malingin ikan ama ayam, udah gedeg banget. Belom lagi, jia demen banget kencing sembarangan. Paling kesel, kalo di rumah lagi ngerehab isian rumah. Di sono ada pasir yang lagi numpuk. Eh, seenaknya jia jadiin itu pasir kayak wesehnya. Ampir saban ari ada aja eek yang kekubur di pasir. Jadi kasian ama tukang yang mau ngaduk pasir. Kita yang cuman ngeliat begitu aja udah geli banget. Nyium baunya juga enek banget, pegimana tukang yang kudu ngaduk-ngaduk pasirnya.


Tingkat kêjahatan nyang tinggi ora ngênal siapa êluh ama di mana êluh bêrada. Ora sêgên-sêgên para kriminal ênih ngancêm dêngan sênjata tajêm. Ada baèknyah êluh go siap buat ngêmêrtahanin diri dari sêrangan mêrèka. Wayah ngadêpin pêrampokan, sigrah pahamin atau liat lingkungan sêkitar. Apahkah pamiliar dêngan arèa onoh? Apahkah têrdapêt CCTV? Apahkah ada kêsêmpêtan buat mèrad ama nyêlamêtin diri? Jawaban pêrtanyaan ênih bakal ngêbantu aksi nyang patut diambil dalêm ngadêpin situasi. Kalu ngêliat ada potènsi buat ngêmêrtahanin diri ama mèrad nyêlamêtin diri, sikapin dêngan gasik. Tindakan êluh bakal amat nêntuin kêsêlamêtan. Olèh karnanyah, ngêtauin situasi ama kêputusan nyang diambil wayah bêradêpan dêngan situasi ênih bakal amat nêntuin. Têtêp sigap, antêng, ama rasional, yak!


Elu pernah liat bayi baru lahir? Elu ngerasa seneng kagak saking gemesinnye entu bayi? Aye pernah ngerasa bener-bener seneng karena ngeliat bayi sodaranye aye yang baru aje lahir. Entu bayi gemesin bener soalnye! Pipinye entu bayi gembil dan badannye entu bayi juga luamayan bongsor, tinggi gitu. Aye demen bener liat entu bayi pas senyam-senyum padahal lagi bobo, pas lagi cegukan, jari kaki dan tangannye yang mungil, aromanye yang sedep khas bayi, gaya tidurnye, suaranye, ekspresinye yang imut, nangisnye, pas die nemplok di gendongannye elu, pas die dipakein baju-baju gemesin, dan laennye. Intinye liat bayi baru lahir bikin seneng saking gemesinnye!


Mulai tahun 2016, selaen akte anak juga mestinye punya Kartu Identitas Anak. Kemendagri ngewajibin kalo setiap warga Indonesia nyang di bawah 17 taun mesti punya nyang namanye Kartu Identitas Anak, kartu ini tuh fungsinye sebagai identitas resmi anak buat anak di bawah 17 taun pas di atas itu baru dah diganti ama KTP. Kebijakan Kartu Identitas Anak udeh dikeluarin lewat Peraturan Kementrian Dalam Negeri No 2 taun 2016, nyang udeh berlaku secara nasional. Beda ama KTP, berlakunya KIA itu dibagi dua, pas die umur 0-5 tahun trus bakal diganti lagi dari unur 5-17 tahun. Perbedaan usia itu letaknye cuma di fotonye doang, nah jangan ampe telat ngurusin urusan kependudukan karnaa bakal repot nantinye.


Kagak tau siapa yang mulai orang buang sampah di kali. Semenjak ada kali, orang jadi milih buang sampah di kali. Padahalan mah kali dibikin biar ada tampungan aer yang bisa langsung ngalir juga. Anehnya, orang malah pada buang sampah di tempat begitu. Kalo ngelewatin kali jadi geli banget. Udah mana warna coklat, ada tumpukan sampahnya juga lagi. Kadang kalo lagi kena panas yang penter, hawa baunya ke mana-mana. Jadinya, tambah geli aja. Anehnya, orang yang buang sampah itu ngerasain banjir gara-gara kerjaan jia pada. Cuman, ngapa pada kagak sadar. Apa jia kagak geli ya saban ari ngeliat sampah ampe munjung gitu.


Semua kendaraan kalo mau pergi-pergi jauh ada baenya diajak ke bengkel. Pan kote kaga ngarti tuh tuh kendaraan aman apa kaga di bawanye, trus juga ade nyang rusak apa kaga. Harus diliat ama teknisi nyang ngarti tuh ama mesin kendaraan. Kalo tetep kite maksain resikonye bisa gede. Pan banyak kite liat tuh diberita kendaraan nyang tabrakan gara-gara remnya blong. Kalo udeh kaya gitu lan nuang repot bukan diri sendiri, nyang repot orang laen juga nyang kena dampak kecelakaan. Belom lagi kalo kecelakaannye ngerenggut nyawa orang, mana bisa kan kite ganti rugi. Mangkanye kalo mau bawa kendaraan tuh kudu ati-ati, kalo perlu jangan pas dipake doang serpisnye, tiap bulan tuh rutin di cek.


Rase jijik ame toilet jorok bise kepancing dari bagian mane aje. Mao ntu lantae, atep, ato perintilan toiletnye. Sesederhane gayungnye aje, misal ntu toilet bentukannye masi pake ember ato bak buat nampung aernye, ame gayung buat ceboknye. Ntu gayung, kalo bagian-bagiannye ude keliatan jorok, belumut, bedebu, ato kusem, mane napsu, sih, kite pipis ato berak di sonoh? Nyang ade bakal mikirin aman ato kagak ntu aer nyang diciduk ke gayungnye buat cebok. Makanye, sebelon rase jijik makin nguasain ente, ade baenye diindarin dengan cara bawa botol isi mineral ndiri buat cebok. Kalo dari rume, bise isi pake aer keran aje, tapi kalo beli mendadak, ye, aer mateng kagak ngape, itung-itung perawatan buat alat pital biar ceboknye makin sehat.


Kalo ade acare penting, terus ente kudu ngomong di muke umum, ade baenye nyiapin diri biar kagak perlu takut gegara demam panggung. Kek pepatah, lebi bae nyegah daripade ngobatin, nah, buat rasa enih juge baenye ente antisipasi dulu sebelon kejadian di atas panggung. Baenye, ente bise dateng lebih duluan ke tempat acara biar bise kenal ame suasane sonoh. Kalo ade orang mulai dateng, ente juge bise mulai interaksi ato kongko ke atu-atu orang. Pokoknye, inti dari langkah enih jangan sampe ente baru dateng, udeh langsung ketemu banyakan orang. Terus, bise juge ente bebaca dulu buku, berite, ato ape aje nyang jadi sumber pengetauan biar ente bise punye topik buat kongko ame orang laen. Enih juge jadi ajang ningkatin diri ente di mata orang-orang. Bise juge ente nerapin idup sehat, jaoh-jaoh ari sebelon kudu ngomong di muke umum biar badan ame psikis ente kejaga kesehatannye. Jan nenggak alkohol, banyakin gegares nyang sehat, ame sering-sering olahrage.


Elu pernah diserobot antreannye sama orang laen? Aye pernah. Jadi entu pas bulan puasa, aye tetep berusaha bangun dini hari buat ngebadog sahur. Nah aye yang masih ngantuk ini kudu sabar buat antre badogan. Terus pas udeh gilirannye aye buat ambil badogan, tiba-tiba aje aye diserobot orang di belakangnye aye. Jelas aje aye kesel dan marah bener karena aye kagak kebagian jatahnye aye dan kudu ambil badogan ke lantai bawah. Nah elu kalo di posisi aye bakalan marah dan kesel juga kan? Ternyate katanye, wajar aje muncul emosi marah pas diserobot. Elu tau kenape muncul emosi marah bisa dikate wajar? Soalnye, emosi entu muncul secara otomatis pas ade stimulus dari luar. Tapi ada kalanye kite emang nyesel karena udeh nurutin emosi marah yang otomatis muncul entu. Jadinye kite tetep kudu belajar regulasi emosi biar bisa kontrol perilakunye kite dan agar kagak ade dampak negatif.


Waktu kecil aye suka ikut Ncing aye kepasar, pasarnye lumanyan jauh karna emang lebih mirah katanya mah. Di pasar kan pasti ya namanye emak-emak tuh nyang dibeli pasti keperluan dapur. Segala ayam, ikan, sayur, buah, ampe udang. Ditenteng juga ampe susah karna saking banyaknye, mau nyebrang aja ampe berendong petong bawa belanjaan. Dulu kan kalo arah ke rumah aye masih naek metromini, kalo naek metromini kan pasti banyak dong penumpangnye. Gara-gara kite beli udanh di pasar satu metromini tuh ampe kebauan karna kan emang udang amis banget ya. Abis dah kite ama penumpang metromini di nyinyirin karna orang-rang tuh pada jijik.


Sewaktu ntu aye lagi berjalan di salah satu supermarket deket rumah. Pas lagi jalan-jalan tuh kaget ada yang manggil, kaga taunye temen aye waktu zaman sekolah menengah pertama. Dulunye die ntu temen aye banget, sahabat deh gitu, pas udeh lulus sekolah menengah pertama, die sekolah menengah ke atasnye deket rumah aye, jadi hampir saban hari die pulang sekolah mainnye ke rumah aye bisa ampe malem, bahkan kalo besoknye libur die nginep dah tuh di rumah aye. Aye tuh males kemane-mane jadi kalo temen yang main ke rumah aye aye girang banget rasanye. Aye kaget banget ketemu die, karena udeh lama kaga ketemu jadinye pangling pas ketemu lagi.


Ujan deres emang biasanye dibarengin ame petir dan kilat nyang bikin silo dan bunyinye ngegelegar. Walopun karang banyak tempat nyang antipetir, ato bahkan diem di rume aje tanpa maen-maen ame listrik juge udeh cukup ngamanin diri dari petir, tetep aje ade orang nyang kagak nyanggup denger suara gelegar ame silonye kilat. Disebutnye astraphobia. Biasanye juge, orang-orang enih bakal kerasa takut dari langit udeh mulae gelap ato nyang behubungan ame cuaca laennye. Mirip-mirip kek pobia laen, orang-orang nyang astraphobia juge ngalamin gejala berupe badan geter, jantung detaknye cepet, ame napas nyang ngos-ngosan. Kalo udeh ngeliat kilat ame ngedenger guntur, orang-orang enih bakal nutup kuping ame mata, kalo kagak sekalian ngumpet.


Ledakan kasus covid19 kejadian lagi di akhir tahun 2021. Soalnye bakal ada libur panjang jadi khawatir nih banyak manusia yang pada bandel nyang masih kaga taat peraturan. Masih anggep remeh covid19, nyang jelas-jelas udeh banyak nuh renggut nyawa keluarga aye. Akhir tahun 2021 diprediksi muncul lagi nih varian covid baru, nyang namanye "VUI-202012-01" varian baru ini ditemuin di negara Inggris, nyebarnye cepet. Maka dari itu kite mesti ati-ati, apalagi buat orang nyang dateng dari luar negeri, ada baenya buat isolasi mandiri. Namun, berkembangnye virus covid ini juga berdampak dari vaksin nyang udeh masup ke badan kite, antibodi kite udeh mulai ngelawan, dan karna itu virusnye berkembang jadi varian baru.


Terdengar cukup aneh, tapi faktanye zoophobia bisa dialami oleh siape aje, tanpa memandang gender sekali pun. Ketakutan akan bertemu dengan binatang membuat penderitanye merasakannye ntu gejala yang kagak nyaman sampai mengganggu kehidupan. Para dokter, dan pakar pun menilai ntu bisa aje terjadi pada beberape jenis hewan, dan penyebab yang berbeda-beda. Beberape orang yang memiliki zoophobia, akan takut pada satu jenis hewan tertentu. Misalnye, penelitian telah menemukan bahwa 2 jenis fobia hewan yang paling umum adalah ophidiophobia (fobia ular) dan arachnophobia (fobia laba-laba). Selain ntu, zoophobia juga akan mengalami ketakutan pada hal-hal di bawah ini: Chiroptofobia (takut kelelawar), Cynofobia (takut anjing), Entomofobia (takut serangga), Musofobia (takut tikus dan tikus), Spheksofobia (takut tawon).


Anda dapat melakukan berbagai hal yang di sukai untuk mengatasi cemas, dan gelisah yang muncul akibat semakin dekat dengan jadwal operasi. Atau melakukan kegiatan-kegiatan yang dapat membuat tubuh rileks, seperti pijat, akupuntur, atau yoga. Tetapi, jika udeh dirawat di rumah sakit, maka die bisa melakukan hal-hal seperti mendengarkan musik instrumen, membaca buku kesayangan, atau mengobrol dengan orang terdekat anda. Hal-hal tersebut akan membuat anda lupa beberape saat terkait jadwal operasi yang akan dilakukan dalam waktu dekat. Tanpa disadari, ganyeman yang udeh di konsumsi memiliki efek tersendiri pada mood. Oleh karena ntu, kagak mengherankan jika die akan merasa kesal ataupun lelah saat telat makan.


Nah, karena diproses pada bagian otak yang sama, rasa jijik sebenernye ntu bisa kite kendalikan, terutama untuk tujuan yang baik, dan yang kagak menimbulkan ancaman. Caranye ntu adalah dengan cara dengan berempati pada sesuatu yang memicu perasaan ntu tersebut. Ape maksudnye? Sebagai contoh, bila kite merasa jijik terhadap luka di kaki kite, cobalah untuk berempati terhadap diri kite sendiri. Dengan merasa empati, kite menjadi termotivasi untuk membuat diri kite menjadi lebih baik, dan kite pun menjadi berani untuk membersihkan, dan mengobati luka tersebut agar cepat sembuh. Lama-kelamaan, perasaan jijik kite terhadap luka mungkin akan hilang. Ini juga berlaku bila kite merasakan perasaan tersebut pada orang lain. Misalnye, bila kite merasa jijik pada seseorang yang baru mendapat amputasi kaki, cobalah untuk berempati, dan membantu orang tersebut. Lama kelamaan, perasaan tersebut bakalan menghilang, dan hubungan kite dengan orang tersebut kagak menjadi renggang. Jadi sama halnye dengan melihat ganyeman yang udeh busuk, kalo kite terlalu jijik, lalu kalo hal ntu terjadi di rumah kite gimane caranye kite buat ngebersihinnye yekan.


Jangankan orang laen, dikeluarga aye kalo lagi ade nyang flu atau darinluar kaga aye bolehin tuh langsung megang orok. Jangankan penyakit berat, orok kalo kena pilek aje bisa parah kena penyakitnye. Pan kite tau blom bisa die buang ingus sendiri, blom bisa bilang kalo idungnye mampet. Nanti kalo tiba-tiba idungnye mampet kite kaga tau bisa berenti tuh napas bayinye. Bahaya kan kalo kote pikir-pikir kan akibatnye. Udeh dah sekarang mah kaga perlua kaga enakan ama orang, emang kalo orok kite sakit mao tanggung jawab, nyang repot kan pasti kite sendiri nyang jadi orang tuanye. Punya orok mah gitu, emang lebih repot karna kite harus belajar banyak hal baru.


Arti SARA bisa dipahamin sêbagè suku, agama, ras, ama antargolongan. Akronim ênih udah sêring digunain dalêm komunikasi sêari-hari. Êluh pada bisa ngênêmuinnyah dêngan gampang di tayangan tipi, bêrita mèdia cètak, buku, sêkola, ampè kongkoan di tongkrongan. Sêbênêrnyah, SARA mêrupakan istilah nyang nètral. Tapi, SARA juga sêring dianggêp isu sènsitip nyang cukup sêring dianggêp sêbagè pênyêbab dari suatu konplik, padahal, suku, agama, ras, ama antargolongan ngêjadi rèalitas sosial nyang or bisa dihindarin dalêm kêidupan bêmasarakat, baèk modèrn atau go tradisional. Mêski bêgonoh, SARA masing sêring dipandang dêngan pikiran sèntimèn têntang idèntitas diri nyang ngêliputin soal kêturunan, agama, kêdêmênan kêbangsaan, ama golongan.


Supaya orang kaga jijik ama wc umum perempuan, kaga ada salahnye kite buat saling jaga kebersihan. Kalo kite lagi dateng bulan kudu tuh kite ganti pembalut tiap berapa 5 jam sekali. Jangan lupa buat bawa kantong plastik item buag naro pembalut nyang udeh di cuci. Kalo ditaro di dalem kantong plastik kan bau amisnye udeh rada kaga kecium tuh. Udah gitu orang nyang nanti buangin sampahnye kaga jijik ngeliat sampah dari pembalut nyang kite buang. Emang harusnye kotoran dari darah haid kote jangan ampe diliat ama orang, tapi karna kaga boleh diliat jangan dibuang ke dalem wc juga nanti bisa mampet.


Kêjadian wayah lalu ngasih pêngaruh langsung bagi kêidupan wayah ênih. Pêngalaman positip bakal ngêja kita bahagia, sêmêntara pêngalaman nègatip bakal ngêja kita sêdih. Tapi, ada pêngaruh nyang bêrlawanan têrkait rasa sêsêl manusia. Kêputusan ama kêadaan karang bisa ngêningkat kalu diduluin ama pêngalaman nègatip, sêmêntara kêpuasan ama kêadaan karang bisa ngênurun kalu diduluin ama pêngalaman positip. Wayah sêsêorang ngêbandingin situasi karang ama pêngalaman nègatip nyang dialamin sêbêlonnyah, mangka bakal ngêrasa lêbih sênêng. Ênih disêbabin karna ngêrasa mampu ngêlakuin hal nyang lêbih baèk dari sêbêlonnyah. Tapi, wayah sêsêorang ngêbandingin situasi karang ama pêngalaman positip nyang dialamin dulu, mangka bakal ngêrasa sêdih. Ênih karna ngêrasa ngêjadi lêbih buruk ama gagal buat ngêmêrtahanin hal baèk nyang pernah dicapèi sêbêlonnyah.


Orang nyang jijik gegara ngeliat muntahan enih biasenye gampang kepancing buat muntah juge. Rasa mual sebage bentuk kejijikan emang jadi hal nyang umum, apelagi kalo gegara ngeliat hal nyang jorok kek muntahan enih. Baenye, kalo ude ngerasa ampe mual bahkan mo ikutan muntah, buru-buru indarin nyang namenye muntahan ntu. Jaoh-jaoh aje, dah, ampe ntu idung juge kagak nyium baunye lagih. Sugestiin dalem pala juge kalo muntahan ntu ude kagak ade di depan mate, jadi rase mualnye ikutan bekurang. Kalo ude tenang, baenye minum aer putih anget biar perut berenti begejolak. Terus, paksa otak buat kagak mikir nyang kagak-kagak dan berenti mikirin ape nyang ude diliat.


Bêrikut ênih ada tiga buku têntang troma wayah kêcit nyang bisa êluh baca. Pêrtama, Si Kêcil yang Têrluka dalam Tubuh Orang Dèwasa. Dalam buku ênih, Patrèsia Kirnandita ngêbagiin pêngalaman pribadinyah idup ama troma wayah kêcit nyang têrluka. Kêdua, Yang Bêlum Usai: Kênapa Manusia Punya Luka Batin? Sêlama ênih, kita sêring ngêdêngêr ungkapan “waktu bakal nyêmbuhin sêgalanyah”. Nyatanyah, waktu ora bakal nyêmbuhin luka batin nyang êluh punya. Kêtiga, When the Body Says No: The Cost of Hidden Stress. Kêsèhatan pisik ama psikis adalah dua hal nyang ora pêrnah bisa dipisahin. Hal ênihlah nyang dibahas Dr. Gabor Maté dalêm bukunyah. Onohlah tiga buku nyang ngêbahas sêputar troma wayah kêcit. Nyok, têrus bêrprosès buat ngêjadi pèrsi diriluh nyang mangkin baèk!


Ditodong senjate ade due kemungkinan. Bise jadi si penodong udeh ngacungin senjatanye dari jaoh, biasanye make senjate api nyang bise ngelukain orang jarak jaoh, ato si penodong baru ngacungin senjate pas udeh dideket korbannye. Walopun takut dan pasti bakal ngalamin gejala-gejala kagak enak, korban masi dapet pilihan buat nyelametin diri kalo emang tekadnye kuat. Misal, si penodong jaraknye masi jaoh dan kondisi sekitar memungkinkan buat korban ngibrit, coba ngibrit aje! Jan ngibrit lurus, tapi, ngibritnye kudu zig zag ato kagak beraturan biar enoh senjate jarak jaoh bingung nentuin targetnye. Misal, si penodong jaraknye udeh deket banget. Kalo korban ngerase enih penodong badannye masi bise dilawan, lawan aje! Utamain cara nyang kotor, kek incer kemaluannye ato bagian tubuh nyang vital, kek mata ame dada. Gebugin bae!


Wayah awal kêhamilan, banyak wadon nyang ngalamin gêjala-gêjala kayak bêrênti mènstruasi, pênambahan bêrat awak, ampè ênêk ama muntah pada pagi ari. Tapi, sêsêorang nyang ngalamin kêhamilan samar bisa jadi èmang ora ngêrasain tanda-tanda onoh ama ora nyadarin lagi ada janin nyang bêkêmbang di pêrutnyah. Sêlaèn ora ngêrasain tanda-tanda kêhamilan, têrnyata kêsalahpahaman gêjala nyang sêring dialamin ngêja sêsêorang ora sadar lagi bunting. Misalnyah, kêlêlahan pada awal kêhamilan disalahartiin sêbagè kurang molor atau strès. Gêjala ênêk, muntah, atau pêrut kêmbung diartiin lagi ngalamin masalah pêncêrnaan. Bêgonoh juga wayah ora ngalamin mènstruasi, nyang bisa salah diartiin sêbagè têlat datêng. Pêrut nyang bêlêndung juga mêrupakan salah atu tanda orok di kandungan mangkin gêdé. Tapi, onoh têrnyata bisa ora sêlalu kêliat.


Teryata aye kaga cuman sendiri, sepupu aye waktu itu juga pernah. Cuma parahnye die ampe nambrak bocah. Udeh dibilangin tuh ama Babehnye kalo naek sepeda tuh jangan kenceng-kenceng karna remnya tuh blom sempet dibenerin. Namanye anak laki kan emang sableng, kaga ngarti tuh udeh di gero-geroin kaya gitu. Akhirnye pulang-pulang die pucet tuh ditanya knape juga kaga nyaut. Eh teryata die tuh nabrak bocah kecil di deket rumah trus emaknye marah. Akhirnye Nyanknye sepupu aye tuh nyamperin tuh emak anak kecil buat minta maap. Begimana pun juga anaknye kan nyang salah, emang juga namanye anak laki suka kaga ngarti dibilangin ama orang tua.


Pêmêrèntah Kabupatèn Bêkasi suksès ngêraih pênghargaan dari Pêmêrèntah Propinsi Jawa Barat atas komitmênnyah nêkên pênyakit tumbuh kembang atau tèngkès liwat pêlaksanaan dêlapan aksi konpèrgènsi pênurunan tèngkès têrintêgrasi. Pêlaksanaan dêlapan aksi konpèrgènsi pênurunan tèngkès têrintêgrasi di Kabupatèn Bêkasi ngarah kêpada 76 dèsa sêbagè targèt utama dêngan skala pêrsèntasê pênurunan sêgêdé tujuh pêrsèn liwat pêrbaèkan giji hingga kondisi èkonomi Kabupatèn Bêkasi ngêdapêt pênghargaan karna ngunjukin komitmên sêrius dalêm upaya pênanggulangan tèngkès, baik sipatnyah pêncêgahan buat bocah rêmaja, ênyak nyang bunting, ama pênanggulangan buat bocah nyang têrlahir dalêm kondisi tèngkès. Sêjumlah upaya nyang dilakukan Pêmêrèntah Kabupatèn Bêkasi sêsuè ama dêlapan aksi konpèrgènsi pênurunan tèngkès, antara laèn règulasi, sarana prasarana, èdukasi, ama pêmbêrian madangan bêrgiji dan obat-obatan.


Udeh ngerasain 2 kali masuk Rumah Sakit bikin aye lebih jaga kesehatan. Soalnye selama itu aye tuh cuek banget. Kalo kasus pertama sih emang musibah ya, karena nyamuk nyang kite juga kaga bisa sangka. Tapi sebenernye bisa dicegah kalo kite jaga kebersihan. Nyamuk deman berdafah kan demen banget ama lingkungan nyang kotor, trus tempat tinggal dia tuh di aer menggenang. Nah, mungkin lingkungan rumah aye bener-bener kaga sesuai tuh kebersihannye. Trus pemerintah setempat juga kaga mencegah kadus DBD, kudu ada nyang kena dulu baru sadar. Nah, pas pulanh ke rumah setelah 2 minggu di Rumah Sakit, rumah aye tuh bener-bener dibersiin ampe ke lobang-lobang semut, saking ketakutan ama penyakit DBD keulang lagi.


Pênyêsêlan punya dua karaktêristik, yakni pênyêsêlan jangka panjang ama jangka pèndèk. Pênyêsêlan jangka pèndèk bisa nongol dari kêsalahan nyang êluh lakuin. Misalnyah, wayah êluh ngêlakuin salah nyang ngêja êluh dihukum ama baba atau ênyak êluh, akhirnyah êluh ngêjadi nyêsêl ngêlakuinnyah lagi. Nah, pênyêsêlan ênih nyang sêring kita alamin. Disêbut jangka pèndèk karna biasanyah ênih ora bêrtahan lama, sêdêngkan pênyêsêlan jangka panjang sêring nongol dari tindakan nyang ora êluh lakuin. Misalnyah, rasa nyêsêl karna êluh ora pêrnah nyobanyah, têrus nongol bêjibun pêrnyataan “Sêandainyah…” dalêm pikiran êluh. Hal ênih jauh lêbih ngêbêkas wayah êluh ora nyobanyah acan dibanding êluh nyobanyah dan gagal di kêmudian ari.


Rex kagak abis pikir kalo Rena pacarnye sampe hati buat nyelingkuhinnye. Padahal mereka entu sobat baek sejak SMP, sampe sekarang kuliah dan akhirnye mutusin buat pacaran. Mereka udeh jadi sahabat lama dan udeh saling berbagi satu sama laen, cerita, dan ngehibur, tapi kenape bisa Rena nyelingkuhin die? Awalnye Rex pikir die salah liat dan rumor yang die denger salah. Tapi pas die konfrontasiin langsung ke Rena, Rena ngaku kalo die emang selingkuh karena Rena ngerasa die dan Rex kagak cocok jadi pacar, lebih baek jadi sahabat. Jelas aje Rex sakit ati dan marah bener karena udeh diselingkuhin dengan alesan yang kagak masuk akal bener.


Tenggelem kagak pernah jadi kondisi nyang dianggep sepele ame orang-orang, apelagi ame dokter. Saking seriusnye enih kondisi, dokter-dokter nganggep kalo korban butuh bangat penanganan segera dari kejadian. Nyang menurut dokter penting ntu gegara bise jadi orangnye ngalamin henti jantung ato henti napas, jadinye butuh dilakuin resusitasi jantung paru sebelon diagnosis dilakuin. Saking gentingnye, korban tenggelem juge kudu bangat diperiksa suhunye gegara ade kemungkinan hiportemie, bahkan ampe meriksa ke laboratorium buat ngecek kadar elektrolit, hemoglobin, ame hematokrit, terus ronsen dada ame paru-paru, ame CT scan pala ato tulang belakang bagian leher. Enih nunjukin kalo tenggelem jadi masalah nyang serius dan baenye kudu diindarin ame orang-orang. Kagak ngape takut gegara tenggelem, asal bise nyelamatin ente!


Bank punya jênis tabungan inpèstasi nyang ora tibang buat nyimpên dana. Bêrikut ênih adalah tiga di antaranyah. Pêrtama, dèposito. Dèposito ngênawarin bunga nyang lêbih gêdé kêtimbang tabungan konpènsional, tapi nasabah ora bisa sêmaonyah dèwèk ngambil dana karna ada jangka waktunyah. Dèposito juga nêrapin sistêm dênda atau pènalti kalu nasabah narik dana sêbêlon jatoh tèmpo. Kêdua, tabungan saham. Sêsuè namanyah, tabungan saham èmang khusus digunain buat ngêbêli saham sêcara rutin ama nyimpên laba hasil transaksi saham. Kêtiga, tabungan mata duit asing. Orang nyang sêring ngêlakuin transaksi ngêgunain mata duit asing tumannyah bakal ngêmilih buat ngêbuka tabungan ênih. Tabungan mata duit asing ênih ngêmanpaatin naèk ama turunnyah kurs mata duit dalêm nêgêri.


Ada bêbêrapah tès buat ngêdapêtin sèrtipikat bahasa Jèrman, yakni tès A1 ampè C2, TèstDaF, ama nyang têbaru adalah BULATS. Sêcara kêsêluruhan tès bakal ngêmuat êmpat kêtêrampilan bêrbahasa, yakni ngêdêngêrin, ngêbaca, nulis, ama ngomomg. Di marih bisa dikêtauin sêjauh mana kêmampuan bahasa Jèrman êluh, yakni tahap pêmula, tahap lanjutan, atau tahap propèsional. Tès kêmampuan ênih ngasih orièntasi awal têradêp tingkat kêmampuan bahasa Jèrman nyang êluh punya. Kalo êluh bêrêncana nêtêp lêbih dari tiga bulan di Jèrman, mangka sèrtipikat pênguasaan bahasa Jèrman ngêjadi salah atu sarat utama nyang kudu êluh pênuhin. Gidah daptar ujiannyah di Goethe-Institut sêbagè lêmbaga têrpêrcaya. Têmpatnyah ada di Jakarta ama Bandung, yak.


Ada lagi bencana nyang luar biasa gedenya, yang sebabnye emang dari aer juga. Bencana situ gitung, ade di daerah Tanggerang yang kejadiannye tuh taun 2009. Situ gintung kebeneran ade di daratan tinggi trus karna tanah pinggir situ lama-lama kekikis trus jebolah tuh tanggul. Bencana situ gintung tuh udeh ngerusak perumahan Cirendeu, pas waktu mao shubuh tuh mao adzan, otomatis kan orang belom pada berkegiatan ke luar ya masih pada di dalem. Gara-gara bencana itu, korban nyang meninggal tuh ampe 100 orang. Pokoknya di tempat kejadian tuh serem dah, orang aer tumpah sekean banyak gitu apa kaga ancur tuh daerah di sekitar situ.


Pas lagi liburan, entah liburan sekolah, liburan akhir taon, ataupun liburan, aye sering kumpul keluarga dan ningkring serta ngonko bareng para sepupunye aye. Nah pas entu udeh malem, kite ngongko di suatu kafe. Kite msen badogan dan minuman buat jadi pendamping obrolannye kite. Kite pun ngobrol dan bahas topik enih serta entu. Kite ngobrol sambil sesekali ngebadog dan minum ape yang udeh kite pesen. Pas entu aye mau lap tumpahan saos atau minuman di meja deket aye. Makanye aye kagak ambil tisu baru dan mau pake yang udeh bekas lap aje. Eh pas aye pegang kok entu tisu basah bener. Kagak taunye entu isi ludah sepupunye aye. Entu jadi salah satu pengalaman yang jijik bener bagi aye.


Ngêdisiplinin bocah bisa ngêjadi salah atu hal nyang paling ngênantang buat orang tua, apahlagi kalo ênih adalah bocah pêrtama. Wayah bocah-bocah tumbuh, mêrèka bakal ngêjadi lêbih nuntut ama puguhnyah nguji kêsabaran. Jumlah tantrum pada bocah mangkin ngêningkat. Awalnyah, orang tua mungkin bakal ngadêpinnyah dêngan gêpyak ama sabar, tapi mangkin lama, pêndisiplinan bisa baè ngêburuk dan bêrobah ngêjadi amarah ama pênggêbukan. Ngêgêbuk ama ngomèlin bocah buat ngêdisiplininnyah èmang romannyah gampang buat orang tua. Kudu diingêt, bahwa saban tindakan kita bakal ngasih dampak buat bocah-bocah, bahkan dalêm jangka panjang. Bocah nyang sêring digêbuk ama diomèlin bakal ngêrasain ama ngingêt hal-hal nyakitin onoh ampè gêdé.


Selama jadi orang tua baru kite boleh buat nunjukin rasa sayang, tapi buat nunjukin ntu kite kaga boleh tuh ngasi semua nyang anak mau. Anak kecil pan gatau mana nyang baik ato ga baik jadi kite harus bisa ngajarin tuh dari kecil supaya terbiasa. Awalnye emang susah, anak bakal tantrum tuh, tapi kalo ordang tuanye konsisten pasti lama-lama anak juga bisa ngarti. Justru kalo kite terus ngikutin ape mau anak, lama kelamaan kite ga bakal punyee kendali buat anak, banyak pan sekarang tuh ilmu-ilmu tentang merawat anak trus semua selalu sama kalo anak tuh kaga boleh dimanja. Kasianan kalo ampe gede die kaga ngarti juga, takut dilingkungan temen-temennye dia kaga bisa bedain tuh trus maunye cuma diturutin.


Saat ini kita berada di situasi yang sulit, dengan pandemi yang terus berlanjut banyak menyebabkan melemahnya ekonomi lantaran banyak sekali bisnis yang terkena imbas mulai usaha kecil menengah hingga korporasi besar yang terpaksa mengurangi jumlah karyawannya dengan melakukan pemutusan hubungan kerja (PHK). Tentunya masalah PHK ini seringkali menjadi insiden yang menakutkan bagi semua pekerja tapi tentunya hal ini terjadi bukan tanpa adanya alasan. PHK sendiri bukan hanya terjadi lantaran kehendak perusahaan untuk memutus hubungan kerja tapi juga bisa terjadi lantaran kehendak karyawan yang mengundurkan diri. Memang semua skenario yang benar terjadi ini terdengar seperti mimpi buruk, tapi dibalik itu semua ada hal yang bisa jadi pengalaman berharga untuk hidupmu. Dengan melewati periode aneh dalam sejarah manusia ini kamu tentunya bisa lebih siap menghadapi tantangan yang akan datang.


Bullying atau perundungan pada anak merupakan masalah yang hingga kini masih belum bisa terselesaikan dan memiliki konsekuensi yang cukup mengkhawatirkan bagi kehidupan anak. Oleh lantaran itu, peran orangtua sangat penting untuk memastikan anak tidak mengalami trauma jangka panjang. Jika Anda mengetahui anak menjadi korban bullying, Beberapa orangtua mungkin tidak tahu harus mulai dari mana untuk membantu melindungi anak-anak mereka dari intimidasi dan kekerasan. Anak-anak seringkali enggan memberi tahu orang dewasa tentang bullying lantaran mereka merasa malu jika hal itu terjadi, atau khawatir orangtua mereka akan kecewa, kesal, marah, atau bersikap reaktif. Ingatkan juga pada anak bahwa ia tidak sendirian, banyak orang yang pernah menjadi korban bullying. Jelaskan jika mengintimidasi seseorang adalah perilaku yang buruk. Selanjutnya, yakinkan anak Anda bahwa Anda akan membantunya untuk mencari tahu apa yang harus dilakukan bersama.


Doel, nyang baru masuk kola jadi anak kelas 1 SMA, jelas masi bingung ame lingkungan kolaan barunye. Beda bangat ame SMP. Mane die lagi jalan ndirian karang. Abis dari sumur malah lupe jalan balik ke kelasnye. Jadileh ngira-ngira bae. Bari kagak yakin, die ambil belokan paling ujung, tapi ternyate malah jalan buntu. Cuman, di jalan buntu entu kagak sepi, malah banyak bangat lanang-lanang nongki bari nyebar--nyang Doel kenalin sebage senior-seniornye die. Ade nyang udeh kelas 3, ade juge nyang kelas 2. Doel baru mao muter balik, tapi tetiba dipanggil ame pentolan enoh tongkrongan. Degdegan, si Doel nengok ke seniornye. Abis ntu malah dideketin ampe si Doel kepojok di tembok. "Mao ngapaen lu ke sini? Mao digebugin?" Tanye ntu senior. Doel nciut. Nyaaak, Doel mao pipis di celaneee!


Waktu musim vaksin buat kopit, banyak orang yang ngeri banget disuntik vaksin ini. Pas lagi banyak keluar vaksin ini, di puskemas, rumah sakit, malah ampe di lapangan kayak lapangan tempat maen ama lapangan mesjid disedian vaksin ini. Pas lokasi vaksin di lapangan atawa di daerah perkampungan masih banyak warga yang disuruh vaksin ama ketua RT-nya. Sayangnya, waktu itu, masih banyak juga orang yang masih kagak mau, ampe ngeri juga buat disuntik vaksin itu, ampe kagak mau dateng walopun udah didaftarin. Ada yang udah yakin minum ramuan kayak jahe mikirnya, ilokan udah minum kayak begituan masih kena ketepa. Jadi, masih banyak orang yang mikir ngeri juga, kagak pengen juga.


Rasa bêrsalah sêring ngêhantuin orang pada umumnyah. Sêsêkali ora apah, asalkan dimiluin pêrtanggungjawaban atas sêbuah tindakan nyang dianggêp bêrsalah onoh. Tapi, pêrasaan bêrsalah nyang ora dipalidasi ama dirasa têrus-têrusan bisa ngêjadi salah atu gêjala guilt complex. Guilt complex ngacu pada kêyakinan têrus-têrusan bahwa sêsêorang udah ngêlakuin sêsuatu nyang salah atau bakal ngêlakuin sêsuatu nyang salah. Sêlaèn pêrasaan bêrsalah ama kuwatir têrus-têrusan, guilt complex juga nyêbabin rasa jêngah ama cêmas. Pêrasaan ênih bêrhubungan êrat ama pontên moral karna ngêgambarin rasa pênyêsêlan atau tanggung jawab nyang bêrhubungan ama tindakan nyang diambil. Gampangnyah, orang dêngan guilt complex bêpikir bahwa mêrèka udah ngêlakuin sêsuatu nyang salah, padahal sêbênêrnyah ora.


Hari ntu kite berdua memutuskanjye untuk segera memesan tiket bus untuk tujuan ke Mataram. Kite memilih menggunakan bus, padahal waktu ntu harga tiket pesawat dengan tiket bus tidak jauh beda, mungkin selisih sekitar lima puluh ribuan. Karena perjalanan menggunakan bus menurut kite lebih menyenangkan, dan memiliki waktu panjang dan sekaligus banyak yang bisa kite dapat di perjalanan. Setelah memesan tiket, penantian begitu panjang yang ditunggu-tunggu akhirnye selesai. Kami siap, dan berangkat menuju kota yang dikenal dengan seribu masjid apalagi kalau bukan Kota Mataram. Siang ntu kami menunggu bus di Terminal Bungurasih, bus akan berangkat tepat pukul 16:00 Wib. Udeh sekitar 2 jam kite menunggu bis. Pukul 15:30 Wib kami tetap menunggu diruang tunggu, sambil melihat-lihat dan mencari dari jauh awak bus kami. Kurang beberapa menit menuju jam 16:00 Wib, akhirnye kite putuskan untuk jalan ke parkiran bus-bus, kami mengamati satu-persatu bus, namun kagak ada sama sekali awak bus yang akan kite tumpangi. Kite berdua sempat bingung dan heran, lalu diam sejenak. Akhirnye kite bertanya-tanya kepada orang disekitar mengenai awak bus kite, ternyata yang terjadi adalah kite udeh ditinggal sama si ntu bus.


Pas beres lulus dari perguruan tinggi terus aye keterima gawe di salah satu kantoran kebiasaan nabung ntu kagak berenti. Pas mulain aye diterima gawe ampe lepas dari tanggungan enyak babe. aye kepengen mandiri soalnye ude dapet hasil tiap bulannye.Aye kepengen ngelanjutin kebiasaan baek aye eni sampe gawe ntarnye, ntu nyisihin hasil aye tiap bulan. Alhamdulillah selame gawe selame 1 tahun akhirnye aye memutusin buat nikah. pake duit hasil aye nabung nyang aye punyain aye bise pake buat selametan pernikahan sederhane walau cuman ngundang temen kantor aye ame teman kantor suami. nggunain dana tabungan sendiri kagak minta bantuan ame minjem uang ame keluarga. emang bener hal eni ngejadiin kepuasan nyang kaga keitung senengnye buat aye ame suami. juge.


Seorang pria benar-benar terkejut setelah menemukannye ape yang menyerupai kotoran hewan di bagian dalam ganyemannye ntu yang merupakan sandwich yang dibelinye ntu di sebuah toko. Pria bernama Ronnie Henry awalnye ntu kagak sabar untuk mencicipi sandwich berisi daging asap, dan keju matangnye ntu, dari Tesco Express di Eastfield, Wolverhampton, Inggris, sebelum dia menemui sesuatu yang menjijikan. Aye ngeri ketika melihatnye, aye mengeluarkannya dari kemasan dan untuk beberapa alasan saya melihat ke bawahnya, tidak yakin apa yang mendorong saya untuk melakukan itu. Dan ada sepotong sesuatu berwarna cokelat yang benar-benar terlihat seperti kotoran kucing atau rubah. Saya langsung menghubungi mereka di Twitter dan aye membawanye ntu kembali ke toko untuk diselidiki.


Rasismê adalah suatu masalah rasial nyang udah ngêdarah daging di kêidupan masarakat multikultur di sêluruh bêlahan dunia. Rasismê bêkêmbang pêsat di suatu nêgara sêiring bêkêmbangnyah tèknologi ama pêrdagangan nyang ngakibatin bêkêmbangnyah tingkat kêmajêmukan dalêm nêgara onoh. Mitos têntang ras unggul ama ras kêlas bawah adalah salah atu paktor pênyêbab mangkin pêliknyah masalah rasismê nyang têrjadi di lapangan. Mêrèka nyang dikonstruksiin sêbagè ras unggul sêring ngêlakuin tindakan rasismê têradêp golongan nyang diklasipikasiin sêbagè ras kêlas bawah. Rasismê nyang ada dalêm suatu nêgara multikultur èmang ngêbawa dampak nyang cukup buruk kèk tingginyah angka kriminalitas, bèntrokan-bèntrokan, prasangka antargolongan ras, ama kêoranyamanan dalêm kêidupan bêmasarakat.


Orang yang lemes ngeliat kecelakaan barusan itu bukan soal kecelakaannya, cuman lantaran jia kagak kuat liat darah yang bercereran gitu. Orang yang takut darah kayak gitu ternyata emang ada fobianya, namanya hemophobia. Orang yang punya fobia ini biasanya juga fobia ama suntikan. Orang yang punya hemophobia biasanya rasa ngerinya muncul pas ngeliat darah, malah cuman gambar darah aja udah ngeri banget. Kalo udah ngeliat atawa mikirin darah, orang yang punya hemophobia itu bakal ngerasa enek, badan ngerengked ampe mandi keringet, langsung lemes, jantungnya bedebar, dadanya nyeri, napasnya berat, muntah, malah bisa pingsan. Kalo udah ada semua tanda kayak gitu ampe enem bulan lebih, berati orang itu emang kena hemophobia.


Têrdapêt êmpat tahapan nyang diliwatin sêsêorang wayah ngalamin gêgar budaya. Nyang pêrtama adalah the honeymoon stage. Di tahap ênih, êluh bakal ngêrasain hal-hal positip di lingkungan baru. Mulè nyintain ganyêman, orang-orang, bahasa, ampè kêunikan tradisi dari daèrah onoh. Tahapan kêdua yakni the frustration stage. Tahap ênih mungkin ngêjadi pasê têrsulit dari gêgar budaya karna pêrasaan prustasi bakal mulè nongol. Contonyah sêpêrti wayah êluh kêlimpungan kudu ngêbêli bahan ganyêman di mana, ora tau arah, ora tuman dêngan pola idup nyang baru, ama laèn sêbagènyah. Pêrasaan dèpresi atau rindu rumah normal têrjadi di pasê ênih. Sêlanjutnyah yakni adjustment stage. Di mari êluh bakal mulè nêrima ama bêrdamèi dêngan kênyataan nyang ada, mulè mampu nyêsuèin ama mahamin situasi di lingkungan baru. Nyang têrakhir adalah the acceptance atau pasê pênêrimaan. Nah, di pasê ênih êluh mulè kêrasan dêngan dua kêbudayaan sêkaligus.


Bêrikut ênih cara konsultasi pêrtama kali kê psikolog. Ampir saban orang nyang baru pêrtama kali konsultasi kê psikolog ngêrasa ngêri. Antêng bè, psikolog adalah sêorang propèsional. Jadi, ontong ngêri buat jujur ama nyêritain hal nyang êluh rasain. Sêlanjutnyah, wayah sèsi pêrtama, psikolog bakal bêrusaha ngênalin êluh ama ngêgali masalah nyang lagi êluh alamin. Dêngan bêgonoh, puguh bakal ada banyak pêrtanyaan nyang diajuin psikolog. Pêrsiapin sêmuah jawaban dan ontong ragu nyêritain nyang sêjujurnyah. Têrus, êluh juga bêrhak ngasih pêrtanyaan-pêrtanyaan kêpada psikolog. Bêrikutnyah, kalu êluh punya jurnal atau buku arian, sêbaèknyah bawalah wayah bêkonsultasi supaya ngêgampangin êluh dalêm ngêjawab ama ngajuin pêrtanyaan sêlama bêkonsultasi. Têrakhir, kalu udah ngêja janji ama psikolog, datênglah sêkitar 15 mênit lêbih awal.


Jika kite menemukan lingkungan kerjanye yang kurang asik, kite perlu atur strategi buat bikin suasana kite nyaman-nyamanin kalo emang kite butuh banget ntu kerjaan. Apelagi zaman sekarang nyari kerja susah bener kan tuh. Ditambah lagi kalo ampe nemu lingkungan temennye yang kurang mendukung satu sama laen. Apelagi di dunia persalesan atau pemasaran, tikam menikam udeh jadi hal yang lumrah. Sering banget terjadi di dunia kerja pemasaran yang kurang supportif ntu, misalnye kite yang awalnye dapet konsumen, eh tau-tau temen kerja kite ade yang main nyerobot aje, jadinye kite jadi keilangan kerjaan kite kan tuh. Hal yang bisa kite lakuin adalah sabar, dan kudu hati-hati aje dah.


Di dunie enih, ade pobia muntahan, bae ntu muntahan dari diri ndiri ato ngeliat muntahan orang laen. Pobia enih namenye emetophobia. Orang udeh ngidep enih kalo punye ketakutan kagak wajar ame nyang namenye muntahan. Nah, care ngatasinnye emang kagak simpel, soalnya enih bukan pekara jijik doang. Petame, kudu ngikut terapi psikologis khusus buat pobie enih biar rase pobia bise dilawan pelan-pelan. Terus, ikutin juge cognitive behavioral therapy buat ngatasin penyebab pobienye. Ade juge terapi lingkungan ato si terapis ngajak penderite pobie dateng ke tempat-tempat nyang memungkinkan ade muntahan, kek toilet umum, bar, ato restoran. Terakhiran, biar sembuh, kudu juge minum obat nyang ude diresepin ame ahlinye biar pobie enih kagak ganggu keidupan seari-ari.


Celana die ntu sobek tersangkut kawat saat meliput presiden di Makam Pahlawan Kalibata. Untungnye, dress yang die pake ntu cukup panjang meskipun kagak mampu menutupi sobekan kain celana ntu semuanye. Lantas langsung mencari pertolongan dari teman-teman yang udeh tiba terlebih dahulu. Kite semua pade kaget melihat yang baru aje tiba tapi dengan kondisi panik. Setelah die tunjukan insiden tersebut, kite semua pun kagak tahan untuk kagak tertawa. Kemudian dipakein lakban hitam, dan peniti yang biasanye dibawa oleh para crew televisi saat liputan. Lakban tersebut langsung aje digunakan untuk menambal dan merekatkan kain celana yang sobek. Usai upacara digelar, die masih harus berusaha menutupi bagian celana sobeknye ntu. Ditemani seorang teman, die pun kemudian menuju sebuah mall terdekat untuk mencari celana pengganti.


Pas dulu masih pacaran ama cowo nyang sekarang jadi laki aye, die tuh sering kesel karna aye suka milih-milih kalo lagi nyari makan. Kadang suka berantem tuh karna die udeh laper tapi aye masih milih mao makan di mana. Tapi giliran ditanya mao makan apa bilangnye teserah, akhirnye di jalanan die gerutu bae karna aye katanye repot. Soalnye aye tuh kadang kaga mao asal masuk rumah makan takut rasanye kagak enak, trus kaga cuma enak, tempatnye juga harus bersih. Trus liat juga orang jualannye tuh die bersih apa kaga bajunye. Mangkanye die kesel tuh aye kalo diajak makan do luar repot banget.


Knapa ya orang nyang kurang waras kalo makan dari tempat sampah kok sehat-sehat aje. Jarang tuh kite liat die seharian di jalan kena panas kena ujan trus juga tidurnye tibang ngampar tapi badannye tuh sehat-sehat aje. Coba kalo kite, makan-makanan nyang kaga bersih aje kaga mao karna jijik makanannye tuh kotor. Tapi, kaga cuman jijik doang tapi kontan tuh langsung dikasih sakit perut. Knapa orang-orang nyang ada di jalan kaga kaya begitu. Mereka tuh kaya dilindungin ama Tuhan ya karna kan keadaan mereka juga terbatas tuh. Boro-boro mikirin kesehatan, buat makan aje kadang susah, ya mao kaga mau idupnye harus berjuang ama keadaan.


Usahakan orangtua untuk menunggu anak selama proses vaksinasi. Bawakan mainan, atau boneka kesayangannye. Dukungan moral seperti ini membantu menjadikan anak merasa nyaman. Orangtua dapat menempelkan es pada kulit anak, lakukan sesaat sebelum vaksinasi, selama satu menit. Hal ntu bakal mengurangi rasa sakit ketika jarum suntik menembus kulit. Yang perlu diperhatikan orangtua sebelum anaknye disuntik ntu adalah pastikan anak istirahat cukup, beri anak ganyeman 2 jam sebelum disuntik, kenakan pakaian yang mudah dibuka saat anak bakal disuntik. Buat anak merasa tenang, tapi jangan membohongi anak dengan megatakan disuntik tidak sakit. Bawa mainan atau benda yang bisa mengalihkan perhatiannye, dan buat jadwal kegiatan lain setelah disuntik. Penyebab orang takut dengan jarum suntik paling dasar adalah rasa sakit yang ditimbulkan ketika jarum masuk menembus kulit dan daging. Selain ntu, takut disuntik juga bisa disebabkan oleh trauma, misalnye trauma saat disuntik dokter sewaktu kecil. Saat disuntik, dokter mungkin melakukan dengan tidak lembut dan pelan-pelan sehingga menimbulkan rasa sakit. Alhasil, seseorang jadi trauma atau takut disuntik hingga dewasa.


Perpisahan SMA waktu dulu nginep di villa. Hari keduanya, berenang sembari maen di kali bareng-bareng ama temen sekelas. Semua yang di sono, pasti basah. Abis gitu, langsung balik buat bilasan. Pas di sono, kulemnya terpisah dari kamar. Bejejeran kulem ama wesehnya. Nah, villa bagian laki lebih deket dibanding yang punya wadon. Jadinya, ama temen wadon yang laen numpang di kulem villa punya laki. Kagak niat mandi, cuman guyuran badan, biar pasir yang nempel di baju kebilas. Pas mau masuk kulem, malah udah ada laki yang lagi ngantri. Kagak sempet masuk, udah keburu balik aja. Lantaran udah malu duluan. Bagusnya ke sono juga bareng ama temen yang wadon.


Kalau saya berada pada kasus dimana saya memang dimarahi karena kesalahan saya, karena kinerja saya. Maka tentu saya akan diam dan setelah atasan berhenti berbicara langsung saya meminta maaf dan minta kesempatan kedua, berjanji akan memperbaiki dan meningkatkan lagi kinerja saya. Tapi berbeda jika saya sudah melakukan perintahnya dengan benar, sesuai aturan, semaksimal mungkin, tapi tidak sesuai target atasan. Saya akan meminta lagi untuk dikaji ulang, dan semisal tetap dimarahi dan semakin si atasan marah-marah tanpa memberi tahu alasan yang jelas, saya akan berpikir untuk tetap bertahan atau resign dan cari peluang baru. Saya paham attitude, kedisiplinan, juga tanggungjawab. Tetapi di lapangan terkadang kita harus ketemu dengan atasan yang sedikit rese, merasa lebih senior dan kadang apa-apa semaunya sendiri. Saya sangat tidak nyaman.


Selama maen futsal tuh aye juga kaga selalu memang, ade saatnya kalah trus kadang juga kaga maen maksimal. Wajar sih setiap permainan emang begitu adanye, cuma balik lagi kite mau semangat buat bangkit apa kaga. Setiap sugesti nyang buruk tuh hasilnye juga buruk, tapu kalo sugestinye baik juga hasilnya bakalan baik, emang sih ini kaga mudu selalu bener, cuma kadang kebenerannye pas. Kaga cuma itu, karna permainan ini juga beregu jadi kite juga harus bangun tuh kedeketannye jadi pas dilapangan udah kaga kaku lagi, menang ato kalah sih biasa cuma kalo selalu semangat tuh penghargaan buat aye bisa masup ke team nyang dukung satu sama laen.


Kostan aye dulu waktu masih ngerantau ukuran kamarnye mayan lega terusannye juge kebetulan aye dapet nyang kamar mandinye didalem. Pengalaman waktu ngekos ya aye kagak pernah ngerasa tinggal sendirian soalnye banyakan juga teman sepupu aye nyang ude mulai kagak banyak kegiatan dikuliahnye. Ama mereka juge aye akrab, welcome banget ama warga baru di kostan, jadi ngerasa punya abang-abangan. Cumanan ya mayan capek juge pulang pergi kampus soalnye jalannye mayan jauh. Tapi buat udaranye, ketenangannye, kesunyiannye, aye lumayan suka. Sampe ade waktu, di bulan pertame aye ngekos, ade nyang horor. Kejadiannye sebenarnye malahan dihari minggu awal ngekos kalau kagak salah. emak nemanin aye selame dua sampe tiga hari. Di hari ema aye udah balik terusannye aye nginap sendirian, aye didatangin penghuni kosan. Kaga perlu juga aye jelasin detilnye soalnye ntar malahan jadi cerita horor. Intinye aye baru tau kalo kamar nyang aye tempatin sekarangan eni tu ude kosong selame dua tahun terus "penghuni"  nyang ade disitu ngambek soalnye ade aye nyang sholat di kamar ntu. ngerasa kagak nyaman aye pernah 3 hari aye nginep di kamar temen sepupu, tapi akhirnye aye mulain ngeberanin balik tidur lagi di kamar aye sendiri.


Elu pernah ngerasa jijik bener karena liat makanan busuk kagak? Aye pernah. Ceritanye pas entu aye lagi ambil kentang satu per satu buat aye liat-liat dan entar diolah. Nah kebetulan aye ambil kentang yang busuk. Aye ngeliat kayak ade banyak bercak item dan ade salah satu lobang yang ngeluarin cairan berbusah warna item gitu. Aye pun bener-bener ngerasa jijik dan bahkan mual karena entu kentang busuk baunye para bener. Nah elu tau kagak, kenape aye jijik bener karena ngeliat entu kentang busuk? Ternyate katanye salah satu yang bikin perasaan jijik muncul entu adalah makanan busuk. Jadi wajar aje aye ngerasa jijik bener dna bahkan mual karena entu kentang busuk.


Kadang hal-hal nyang kita alamin karang adalah hasil pêmbêntukan diri kita di wayah dulu nyang ora sêlalu indah ama mungkin ngêja kita troma. Troma wayah kêcit ênihlah nyang ngêmêngaruhin kêpêrcayaan diri kita ama juga pêgimana cara kita bêrprilaku. Saban orang puguh punya luka batinnyah masing-masing. Tapi, pêgimana cara orang buat ngênyikapin troma wayah kêcit onoh puguh bèda-bèda. Hal ênih lantaran ora sêmuah orang punya troma wayah kêcit. Tibang orang-orang nyang èmang punya pêngalaman tromatis sêlama kêcit nyang punyanyah. Troma wayah kêcit biasanyah kêluar di situasi-situasi wayah sêsêorang bêrhubungan ama orang laèn saban arinyah. Biasanyah ngêmêngaruhin cara kita bêpikir, ngêrasain sêsuatu, bahkan ngêmêngaruhin hubungan kita ama orang laèn juga.


Kalo ngeliat orang kecelakaan pas maen makh udeh sering, tapi kadang korbanye tuh orang nyang kaga tau menau. Dulu kan di rumah temen aye ada ayunan di depan pintunye. Kalo ayunan kan pasti bergeraknye tinggi kalo didorong. Nah kaga sengaja dorongnge tuh kekencengan trus sialnye lagi sepupu aye lagi duduk di depannye trus ada pinggiran pager dari tembok. Kena tuh palanye ke hantem, trus nyang jadi saksi mata kan aye ya, cuma aye kaga berani bilang takut kaga boleh maen lagi di rumahnye nyang punya ayunan. Jadi aye kaga berani tuh bilang siape nyang ngenain sepupu aye, padahal aye sendiri yang liat.


Frank Skinner, seorang komedian asal negeri paman sam, baru bisa berani melawan ketakutannye ntu untuk berenang saat die menginjak usia 55 tahun. Frank mengatakan bahwa die bener-bener menjadi sangat marah terhadap dirinye sendiri hingga bersemangat untuk melawan fobia terbesarnye dalam hidup, ya ntu berenang, dengan menyelesaikan lomba renang 25 meter. Die akhirnye merasa sangat-sangat lega bisa menantang dirinye. Adam peaty, seorang peraih medali emas dalam divisi olahraga berenang Olimpiade Rio 2016, juga mempunyai ketakutan yang mirip dengan Frank. Adam mengaku bahwa sejak kecil die merasa takut dengan air. Namun, bukannye membiarkan, die justru melawan rasa takutnye ntu dengan berlatih berenang hingga pada tahun 2016 kemarin bisa menjadi juara renang.


Dua taun lalu, têpatnyah tanggal 2 Nopèmbêr 2020, Undang-Undang Nomor 11 Taun 2020 têntang Cipta Kêrja (UU Ciptakêr) disahin dêngan kêdagar-dagar ama Dèwan Pêrwakilan Rakyat (DPR). UU nyang lêbih dikênal ama sêbutan omnibus law onoh nongolin amat banyak kontropèrsi dalêm prosès pêngêjaannyah. Salah atu bagian nyang banyak dikritik ama akadêmisi, sêrikat pêgawè, ama organisasi masarakat sipil adalah Bab Kêtênagakêrjaan. Isinyah dirasa ngêrugiin masarakat karna ngêcilin aspèk pêrlindungan pêgawè ama ngêlakuin dèrègulasi têradêp pêraturan kêtênagakêrjaan nyang udah lêbih dulu ada. Buat ngêlakuin pêrbaèkan nyang ngênyêluruh, pêmêrèntah kudu ngêdêngêr masupan dari pêmangku kêpêntingan onoh. Ontong mêlulu suara pêngusaha, tapi aspirasi pêgawè nyang banyak ora diopènin dalêm pêngêjaan UU Ciptakêr pada 2020 lalu go kudu lêbih sêrius dipêrtimbangin.


Auk dari mana mulanyah, banyak dari kita nyang bêgonoh kêngêrian ama hantu, padahal bisa jadi kita go bêlon pêrnah ngêliat wujud aslinyah. Tibang proyèksi ama imajinasi têntang hantu nyang tumannyah kita liat dalêm pèlêm atau acara tipi. Hal nyang bisa êluh lakuin adalah ngêyakinin diri dèwèk bahwa hantu nyang sêlama ênih êluh ngêriin tibang proyèksi imajinasi êluh dèwèk. Hantu èmang ada, tapi hantu nyang tuman êluh bayangin tibanglah makhluk nyang dikonstruksi olèh mèdia di sêkitar kita. Bèda dêngan nyang diliatin dalêm pèlêm, hantu sêbênêrnyah ora bakal bisa noèl êluh. Mêrèka makhluk astral nyang kêbêradaannyah èmang kudu dipêrcaya. Jadi, ngêbayangin hantu sêbagè sosok nyang lêbih cakêp mungkin bisa sêdikit ngêbantu ngurangin rasa ngêri êluh.


Elu tau kagak bertape bahayanye dampak dari bully? Aye pernah di-bully pas SD. Aye di-bully dengan cara disinisin, disindir, diintimidasi, dan dipojokkin. Nah ternyate katanye, bullying yang dialamin aye ataupun orang laen, bisa bikin ngalamin serangan panik. Pengalaman buruknye aye ataupun orang laen karena di-bully bakalan bisa bikin aye dan korban bully laennye diliputi rasa takut sampe akhirnye ngerasa cemas dan punya gejala berkeringat, nyeri dada, dan detak jantung yang cepat atau tidak teratur. Nah kalo kagak diobati, entu serangan panik bisa bikin korban bully kagak mau pergi keluar atau ngelakuin hal-hal yang dulu die sukain. Entu semua karena mereka khawatir bakalan di-bully dan dapet serangan lainnye. Elu makanye kalo ngalamin atau liat orang di-bully segera lapor ke pihak yang terpercaya dan bisa diandelin ye, biar kagak kena gejala serangan panik atau bahkan lebih buruk lagi!


Elu pernah kagak, pengen banget beli suatu barang, tapi harganye lumayan mahal? Nah aye pernah. Jadi pas aye kuliah semester-semester akhir, aye entu kepengen banget beli suatu barang yang seharga duit jajan aye sebulan lebih. Nah kan kagak mungkin ye, aye make duit jajan aye langsung buat beli entu barang. Khawatirnye, entar aye ade kebutuhan mendadak. Akhirnye, tiap bulan aye selalu nyisain duit jajannye aye buat nabung biar bisa beli entu barang. Beberape bulan setelah aye nabung karena kepengen beli entu barang, akhirnye tabungan aye pun kekumpul. Nah pas malemnye, aye pun langsung beli entu barang. Untung aje, entu barang yang aye pengenin belom kejual semua. Aye pun akhirnye seneng bener karena bisa beli barang yang aye pengenin setelah nabung.


Nongton di bioskop emang seru banget, apalagi bareng ama sohib. Seru lagi kalo yang ditonton itu pelem serem. Suaranya sering banget ngagetin, malah bisa ampe ngegeber dada. Lantaran sering ada suara kayak begitu, ada aja temen yang ngasal. Jia kentut aja, jia kata mah kagak bakal kedengeran. Eh, pas jia kentut, pas lagi seriusnya, pas orang lagi anteng-antengnya. Yang duduk di depannya langsung kekejut. Bukan gara-gara pelem serem, lantaran suara kentutnya ngagetin. Pas tau itu suara kentut temen, jia langsung kesel banget. Mana jadi kebauan juga. Abis dah temen tengsinnya ampe abis pelem. Kesian juga yang di bawah kena kentut. Temen juga tengsin banget ampe keluar bioskop.


Waktu aye TK, aye bangun pas hari udeh terang, kayak pagi jam 8 atau 9-an gitu. Nah aye, enyak, nenek, dan empoknye aye duduk di teras sambil ngegares. Terus pas udeh siangan, kite pergi. Nah pas di jalan raya, aye ngeliat enyaknye temen cowok yang aye demenin. Aye langsung aje nyebrang. Enyaknye temen aye juga kayak ngelambai-lambaiin tangannye sambil senyum ke aye. Nah pas aye udeh mau sampe ke enyaknye temen aye, aye baru sadar kalo daritadi enyak, nenek, dan empoknye aye manggilin aye. Pas aye nengok, ternyate di sebelahnye mereka ade enyaknye temen cowok yang aye demenin. Aye langsung kaget. Aye pun nengok lagi ke depannye aye secara perlahan. Dan ternyate bener aje. Sosok yang aye samperin entu bukan enyaknye temen cowok yang aye demenin, tapi hantu! Saking kagetnye aye cuma bisa dem aje dan ketakutan karena ngeliat hantu. Tapi untung aje, entu cuma mimpi.


Rasa seneng dapet undian nyang kaga disangka ama diduga pasti bikin hati girang. Soalnye kan pasti diketahuin ama banyak orang, nah orang-orang nyang liat pasti bilang aye beruntung. Terus juga kite banyak diperhatiin orang nyang buat aye tuh pede. Udah gitunkite hausah pake beli tuh barang. Emamgd ah kalo rejeki tuh kaga kemana, kaga pernah disangkam ama diduga tau-tau depet kejutan. Senengnye tuh kaga abis-abis,kaya barang nyang dikasih tuh bagus, karna kaga ngerasain beli. Tapi, kalo dapet undian tuh intinya jangan berharap, kalo berharap terlalu tinggi malah kite bisa kaga dapet loh. Jadi, ya namanye dikasih trus juga nyang ngikut banyak ya jadi itu kuasa nyang di atas dah.


Sêbêrapah banyak pêngalaman nyênêngin nyang kudu didapêtin ampè kita bênêr-bênêr bahagia? Kita kêbiasa ngêjadiin hal-hal gêdé sêbagè pênanda kêbahagiaan, tapi ngêlupain bahwa onoh bisa ditemuin juga dari hal-hal kêcit. Bêtapa hal-hal kêcit nyang kadang kita anggêp sêbagè sêsuatu nyang kurang bêrmakna sêsungguhnyah bisa ngêjadi sumbêr kêbahagiaan, padahal kita masing bisa bangun sêlêpas molor, masing bisa nyarap, ama masing punya têmpat buat bêrpulang. Kadang kita sêring nganggêp sêgala sêsuatu nyang sêdêrhana sêbagè hal nyang biasa. Kita lupa bahwa sêmuah nyang kita dapêtin, gêdé atau kêcit, adalah anugêrah dari Tuhan. Wayah kita mampu ngêrayain kêbahagiaan dari hal-hal kêcit, kita bakal nyadarin bahwa idup ênih bakal baèk-baèk ajah.


Fungsi pihak keluarga juga penting karna aye ngerasain pas nenek aye di rumah sakit mao operasi tuh malah ngedrop karna saking takutnye. Sebagai keluarga kudu disupport tuh, dukung mental pasien operasi biar die makin percaya diri trus bisa ngelawan rasa takutnye. Dokter juga kaga bisa sembarangan buat ngoperasi orang kalo tuh orang mentalnye belon siap, bisa fatal kali akibatnye. Mangkanye kudu dukung dan semangatin jangan ampe pasien tuh nherasa sendiri. Yakinin kalo abis ini bakalan sembuh, nah dengam begitu kan keinginannye makin kuat trus kekuatannye makin naek juga. Pokoknye kite harus dukung jangan ampe orang nyang sakit tuh ngerasain sakit sendiri, kite harus kasih perhatian lebih.


Di mana-mana kita taunya ngeludah itu kelakuan jelek yang bikin geli orang yang ngeliat ama ngedengernya. Cuman, kaget juga ada tempat yang ngebolehin orang-orang ngelepehin ludahnya di sono. Tempat itu adanya di Royal Mile, Edinburgh. Dulunya, tempat itu penjara. Banyak orang yang kena hukuman mati. Banyak penyiksaan juga. Pas penjaranya udah kagak ada, bangunannya dirobohin. Tempat itu diancurin. Abis itu, orang-orang yang lewat situ boleh ngeludahin tempat itu buat ngehina penjahat-penjahat yang udah modar itu. Abis itu, tempatnya ditaroin batu-batu yang dibentuk hati. Bedanya, kalo sekarang orang-orang pada ngeludah buat bedoa. Orang yang pada lewat sono pada ngeludah. Berati, banyak bekas ludah. Ngebayanginnya tetep geli juga.


Aye punya pengalaman yang bikin aye jijik bener. Ceritanye pas hari Sabtu, mpoknye aye entu libur kerja. Nah die bikin puding tiramisu pake resepnye enyak aye dan tentu aje diarahin juga sama enyak aye pas awal-awalnye. Pas entu puding selesai dibikin, enyak aye ninggalin mpok aye sendirian di dapur. Karena emang cuma tinggal nunggu pudingnye kagak panas lagi, abis entu dimasukin ke kulkas. Nah aye kagak tau ape yang die kerjain di dapur selama nunggu pudingnye kagak panas lagi biar bisa dimasukin ke kulkas. Jadi pas sekitar sorean, entu puding udah dingin di kulkas, die pun nyediain entu puding. Aye pun nyobain puding buatan die. Nah pas aye udeh badog beberape suap, aye ngerasa kayak ada yang aneh gitu di pudingnye. Pas aye liat ke arah pudingnye, ternyata ada badan cicak di pudingnye aye, nyatu sama pudingnye, ada di tengah-tengah pudingnye aye entu badan cicak. Jelas aje aye jijik bener sampe mual karena ngebadog puding pake cicak!


Salah satu hal yang paling mengerikan saat berkendara adalah terjadi masalah rem blong. Tentu aje masalah ntu bisa menimbulkan kepanikan. Sebenernye rem blong ntu bisa diantisipasi apabila melakukan dengan benar, dan tepat. Mengutip situs resmi Nissan Indonesia, langkah-langlah berikut bisa membantu pengendara saat mengalami rem blong. Sebagian besar kecelakaan terjadi saat pengendara dalam kecepatan tinggi. Ketika mengetahui rem blong, segera turunkan gigi secara bertahap, dari tinggi ke rendah. Ada kemungkinannye bahwa putaran rpm akan sangat tinggi ketika menurunkan gigi. Hal ntu tersebut kagak masalah selama cara menurunkannye perlahan. Teknik ntu biasanye disebut sebagai teknik pengereman mesin. Selagi melakukan pengereman mesin, imbangi juga dengan rem tangan. Rem tangan bakal sangat efektif menurunkan kecepatan. Menarik rem tangan dalam sekejap memang akan menghentikan ban. Namun, hal ntu menyebabkan ban menjadi selip sehingga mobil bisa terbalik. Oleh karena ntu, turunkan gigi dulu baru manfaatkan rem tangan.


Buat laki nyang pacarnye mutungan mulu ya ade baenya jangan diladenin dah. Soalnye percuma aje, nanti ujung-ujungnye malah berantem trus si laki juga nyang bakalan di salahin. Mending kalo lagi marah-marah ya antepin aja. Nah, bisa juga kite bae-baein tuh. Caranye bisa bawain makanan kesukaannye. Ajak die maen permainan buat ngeluarin emosinye. Bisa ajak jalan-jalan keliling kota, kali aja die lagi suntuk. Trus bisa ajakin die nonton film kesukaannye. Kalo ga bawain bunga ama coklat, biar die luluh tuh. Sebenernye mah gampang ngadepin perempuan nyang lagi mutung, cuma gimana kite aja mau ngalah apa engga. Tapi, kalo kite ngalah mah masalah kaga bakal berlarut-larut.


Terjadi perdepatan lagi antara pengamen dan seorang perempuan. Perempuan ntu gedek karena si pengamen ntu udeh rasis sama die. Ada seorang pengamen wanita, yang mengenakan kemeja berwarna abu-abu ntu memberikan sindiran rasis kepada seorang wanita keturunan Tionghoa. "Saya orang Indonesia, saya punya KTP, saya punya passport, nyanyi tiba-tiba bilang China China, kenapa saya China?, buka mukanya, saya viralin mukanya mas," tutus seorang wanita dengan akun Instagram Michellewanda. Sang pengamen pun memberikan jawaban jika dirinye udeh meminta maaf. Namun wanita ntu masih terlihat emosi. Dan wanita ntu mengatakan jika sang pengamen telah diskriminatif. "Oh tetap anda ngecil-ngecilin saya. Nggak boleh gitu, kalau kamu minta uang saya bisa kasih sama kamu baik baik, jangan bilang China, orang mau kasih juga," ucap wanita. Namun si pengamen tetap teguh dengan pendiriannye jika dirinya kagak mengucapkan kata rasis kepada wanita tersebut.


Sangat disayangkan sekali, diketemui seseorang yang kerjaannye buat ngejaga kebersihan, eh malahan melakukan tindakan sebaliknye ya ntu ngebuang sampah sembarangan kaga di tempatnye. Petugas kebersihan ntu membuang sampah di sebuah lahan kosong, padahal lahan ntu bukan tempat pembuangan sampah (TPS), hal tersebut tentulah kaga boleh. Peristiwa ntu terjadi diduga terjadi di wilayah Rawalumbu, Kota Bekasi. Namun, belum diketahui kapannye peristiwa ntu terjadi. Petugas kebersihan ntu tampak gedek, dan berbicara dengan nada tinggi serta keras kepada warga yang menegurnye kaga terima ditegor padahal emang salah perbuatannye. Kepala Dinas Lingkungan Hidup Kota Bekasi Yayan Yuliana mengapresiasi tindakan warga menegur petugas kebersihan yang membuang sampah sembarangan ntu.


Punya awak gêmbrot salah, punya awak kuru go salah. Kadang kita kêlimpungan ama standar boto nyang pada akhirnyah nyèksa banyak wadon. Standar boto nyang ditêrjêmahin dêngan kulit putih ama badan kuru bukan lagi isu baru di Indonèsia. Hal ênih masing têrus têrjadi ampè karang karna réprêsèntasi boto di mèdia lêbih banyak didominasi ama wadon bêrkulit putih ama awak bahènol. Udah gonoh dipêrparah juga ama industri kêbotoan nyang ngêdoktrin hal nyang sama sêhingga masarakat, khususnyah wadon, jadi ora pêrcaya diri ama warna kulit mêrèka. Wayah Indonèsia ora lagi dijajah dan jaman udah mangkin bêrobah, têrnyata standar kêbotoan Indonèsia nyang nganggêp boto onoh putih ama bahènol têtêp langgeng dalêm pêmikiran masarakat.


Elu pernah ngalamin hal traumatis pas masih bocah? Si Keenan pernah. Pas Keenan masih berumur 6 taonan, die ngalamin hal yang traumatis bener. Die dilecehin sama seorang pedofil yang jadi perawatnye die pas kecil. Entu bener-bener bikin Keenan luka dan takut sama yang namanye cewek. Setelah beberape bulan, babehnye Keenan pun ngeh kalo anaknye bener-bener berubah. Akhirnye Keenan dibawa berobat. Ternyate katanye perubahan-perubahan Keenan entu emang tanda-tanda bocah ngalamin pelecehan seksual. Elu tau kagak ape aje tandanye bocah ngalamin pelecehan seksual? Kalo pas si Keenan, die makin nutup dirinye dan narik diri dari lingkungan sekitar, padahal tadinye Keenan ceria, terbuka, dan demen ketemu banyak orang. Keenan juga sedih dan takut belebihan. Dan trauma masa kecilnye tetep bikin die kagak nyaman dan takut sama yang namanye cewek. Makanye kite kudu perhatiin bocah-bocah di sekitar kite ye, jangan sampe ngalamin hal kayak begono.


Gejala gangguan kêpribadian bisa bêrupa gêjala nyang èntèng ampè bêrat. Gêjala onoh bisa digolongin ngêjadi êmpat bagian, yakni: 1. Kondisi suasana ati nyang ora stabil. Kondisi ênih tumannyah bêrtahan sêlama bêbêrapah jêm, misalnyah ngêrasa hampa atau kosong ama kêsulitan ngêndaliin amarah. 2. Gangguan pola pikir ama pêrsèpsi, misalnyah ujug-ujug mikirin bahwa dirinyah buruk ama ngêrasa ngêri bakal ora diopènin sêhingga ngêlakuin pêrbuatan nyang èkstrèm. 3. Prilaku impulsip. Prilaku ênih cêndêrung ngêbahayain dirinyah dèwèk atau ngêlakuin tindakan cêroboh ama ora bêrtanggung jawab, misalnyah ngêlukain diri dèwèk, nyoba bunuh diri, pênyalahgunaan alkohol, atau gêgarês bêrlebihan. 4. Ngêjalin hubungan nyang intèns, tapi ora stabil. Kondisi ênih ditandain dêngan bisa amat ngidolain sêsêorang dan ujug-ujug nganggêp orang onoh bêrsikap kêjêm atau ora opèn.


Kalo kite kiat fasilitas kost ngeliat dari tipe ame harganye. Tipe kamar jenis eni punye harg3 sewa bulanan nyang kejangkau, biasanye di kisaran Rp 500 ribuan sampe Rp850 ribuan, kegantung masing-masing daerahnye. Kalo kost tipe A punya kamar standar nyang dilengkapin ame kebutuhan dasar kayak kasur ame lemari juga. Tapinye kadang ade juge kostan tipe A nyang miliki furniture kamar tidur tambahan dalem satu unitnye, kaya kursi ame meja belajar.Kosan kayak gini biasanye di kawasan pendidikan kayak universitas.atawa kampus Kost tipe B kaya gini harganye nyang kejangkau ame fasilitas nyang lebih lengkep dari tipe A, Kalo biasanye kamar kost tipe B nyediain kamar mandi pake shower ame closet duduk juge, ude gitu biasetiap kamarnye pake token listrik pribadi per kamarnye.


Pas kuliah tuh aye mulai mao ganti sepatu, kebeneran duitnye cukup malah kali ini bisa beli nyang mahalan dikit trus ama kaos kakinye juga. Duitnye tuh didapet dari aye bantuin Babeh jualan pas libur kuliah, trus aye langsung cari deh sepatunye di mall. Bosen ama sepatu nyang lama trus juga solnya udeh tipis karna sering dibuat maen futsal. Kali ini karna emang mau ikut tourment aye pilih merek nyang gengsian gitu, aye ko toko sepatu nike. Harganye sih emang bikin geleng-geleng kepala, cuma gapap demi permainan nyang baik dan kalo menang pan dapet duit. Akhirnye, aye jatuh hati ama sepatu warna item trus ada corak emas-emasnye, pokoknya kalo diliat keren bener dah.


Kagak bisa dipungkirin, banyak orang yang anggep hari pernikahan entu sebagai hari bahagianye mereka atau salah satu hari besarnye mereka. Kagak cewek, kagak cowok, bisa aje keduanye sama-sama ngerasain kalo hari pernikahan entu hari berbahagianye mereka. Gimane kagak hari berbahagia? Entu hari adalah hari dimane mereka secara legal bersatu bareng pasangannye dan keluarga pasangannye. Di entu hari pernikahan, mayoritas orang senyum bahagia dan ngucapin selamet. Entu hari pernikahan bener-bener jadi pesta dan umumnye pihak yang nikah, keluarga, dan para tamu ngerasa bahagia entu hari pernikahan dengan nunjukkin ekspresi senyum, dan laennye. Intinye pas entu hari pernikahan, semuanye keliatan bahagia, ceria, dan pade saling lempar senyum satu sama laen.


Buat orang yang mau sembuh dari hemofobianya itu, jia bisa ngelakuin macem-macem caranya. Pertama jia boleh aja psikoterapi. Tujuan psikoterapi ini buat ngebantu pasien ngubah pemikiran ama sikapnya. Jadi, pasien bisa ngatur rasa ngerinya itu. Kedua, jisa boleh terapi relaksasi. Caranya, jia bisa ngatur napas, kayak meditasi ama yoga. Terapi kayak gini buat ngilangin stres, takut, ama yang laennya kalo lagi muncul rasa ngerinya pas liat darah. Ketiga, pasien boleh dikasih obat-obatan. Biasanya dokter ngasih obat-obatan biar pasien lebih anteng ama fokus selama diobatin. Keempat, pasien dapet terapi dikasih longok yang jia takutin. Orang yang punya hemofobia ini empel-empel dikasih liat darah biar kelatih ampe jia kagak ngerasangeri lagi ngeliat darah.


Dari kecil, Enyak ame Babeh udeh ngajarin Doel buat selalu belaku bae ame jujur, temasuk ke temen-temen, guru, ato pekara kolaan juge. Doel, nyang dari kecil di kolaannye juge udeh dididik begonoh, kaget bangat waktu masup SMA ngeliat banyak temennye nyang kagak bebuat jujur. Misalnye, bikin PR baru pas di kolaan bari nyontek punye temennye nyang laen, terus ijin ke sumur malah ke kantin, ato nyang lagi Doel adepin karang, saling nyontek pas lagi ujian! Doel rasenye mao mertahanin hasil didikan Enyak ame guru-guru die di kolaan nyang dulu, tapi die kagak tega juge ngeliat temen-temennye kesusaan pas lagi ujian. Si Doel beberape kali dipanggil ame temennye nyang mao nanyain jawaban. Beberape kali juge die bilang belon diisi ato sekalian pure-pure kagak denger. Cuman, gegara udeh kesekian kalinye, Doel, bari degdegan, akhirnye ngasi jawaban ke temen-temennya nyang minta. Tangan ame jarinye gemeteran waktu ngodein jawaban dari pilihan ganda A, B, C, D, ame E. Bari ngasi jawaban, bari die doa juge ame Tuhan, "Ya Tuhan, cuman mao bantu temen-temen aje, kok."


Orang yang kengerian duluan buat disuntik bakalan usaha banget buat ngindarin suntikan itu. Kalo kayak begini terus, kewarasan juga bisa keganggu. Misalnya kayak cerita orang yang kagak mau disuntik vaksin pas kopit itu. Orang yang kelewat ngeri ampe kagak mau disuntik bakal tambah ngeri lagi kalo ketepa kopit. Ujung-ujungnya udah ketakutan ama jarum suntik, nambah ngeri lagi kena kopit. Malah yang nambah kagak ngenakin gara-gara udah ketakutan duluan diisuntik apalagi ampe ketakutan duluan divaksin jadinya malah gampang kena virus kopitnya. Belom lagi kalo emang punya penyakit laen yang ngeharusin berobatnya pake suntikan. Bakalan repot ngendaliin penyakitnya kalo udah ngeri duluan ama jarum suntik.


Pan banyak tuh toilet nyang di tempat umum trus laki ama perempuan tuh dicampur. Waktu itu ceritanye aye kebelet kencing tapi karna toiletnya tuh dicampur buat orang laki ama perempuan aye rada malu. Aye fikir kok kaga ada ya wc buat perempuan sendiri karna nyang masuk tuh dari tadi laki-laki semua. Orang kan jadi kaga paham ye kalo tuh wc digabung. Akhirnye aye milih buat nanya, teryata bener wcnye di campur. Cuman karna aye risih trus malu aye minta temenin aje berdua di dalem wc. Bodo amat dah kaga mikirin malu di dalem wc bedua, abis aye risih karna wcnye digabung.


Setiap orang pernah melakukan kesalahan, dan ntu sangat penting untuk pembelajaran, dan pertumbuhan kite semua sebagai manusia. Kesalahan-kesalahan yang kite lakukan ntu membentuk bagian dari jajaran pengalaman hidup. Namun, kite juga perlu melakukan upaya sadar untuk belajar dari kesalahan. Sangat penting bagi kite meluangkan sedikit waktu untuk merenungkannye kenape, dan ape yang terjadi. Misalnye, jika kite mempermalukan diri sendiri saat presentasi karena belum memeriksa hal-hal teknis sebelumnye, pastikan kite memeriksa ulang lain kali. Jika kite tersandung, dan terjatuh karena terburu-buru, pastikan untuk berhati-hati di lain waktu dan kagak terburu-buru agar kagak mengalami hal yang sama lagi. Menyikapi setiap pengalaman untuk belajar adalah strategi yang hebat mengubah sesuatu yang negatif menjadi positif.


Pengalaman aye kalo ikut organisasi tu kadang suke kagak tau waktu bangat, soalnye ape ape kumpul, kadang juge waktu bareng ame keluarge malah jadi nomer dua, kadang juge nyang ude punye bini malah jadi gamoang berante, gegare lakinye jadi jarang balik ke rumah, malah sering banyak kumpul bareng ame temen organisasinye, malah nyang tambah parah kalo misal ade muncul cinlok atwa cinta lokasi sesame anggota, ntu biasanye nyang bakal bikin ancur leburnye suatu keluarge. eni kaya pengalaman bang jaki, bang jaki sampe cerei ame bininye gegara kaga fokus ame keluarge, uang belanje selalu kepotong nyang alesannye balik lagi kepake buat kumpul, kan ribet banget.